भारतातर्फे सर्वाधिक वेळा त्रिशतक ठोकण्याचा विक्रम करणा - या विरेंद्र सेहवागने करुण नायरला खास त्याच्या शैलीत शुभेच्छा दिल्या आहेत . ‘करुण नायरमुळे गेली १२ वर्ष ८ महिन्यांचा एकांतवास संपुष्टात आला . त्रिशतकवीरांच्या गटात तुझे स्वागत आहे’ असे ट्विट करत सेहवागने करुण नायरचे अभिनंदन केले आहे . इंग्लंडविरुद्धच्या पाचव्या कसोटीत पहिल्या डावात पाचव्या क्रमांकावर फलंदाजीला आलेल्या करुण नायरने नाबाद ३०३ धावा ठोकल्या आहेत . नायरने ३२ चौकार आणि ४ खणखणीत षटकारांच्या जोरावर केवळ ३८३ चेंडूत ३०३ धावा केल्या . कर्नाटकच्या या युवा खेळाडूने इंग्लंडच्या गोलंदाजांच्या चिंधड्या उडवत कसोटी कारकिर्दीतील आपले पहिलेवहिले त्रिशतक झळकावले आणि सर्वांचे लक्ष वेधून घेतले . भारतातर्फे त्रिशतक ठोकणा - यांच्या यादीत आता सेहगावनंतर करुण नायरचा नंबर लागला आहे . सेहवागने यापूर्वी दोन वेळा त्रिशतक ठोकले आहे . सेहवागने २००४ मध्ये पाकिस्तानविरुद्ध मुलतानमध्ये ३०९ धावा आणि २००८ मध्ये चेन्नईत दक्षिण आफ्रिकेविरुद्ध ३१९ धावा केल्या होत्या . सेहगावनंतर करुण नायरनेही चेन्नईमध्येच त्रिशतक ठोकले आहे . या युवा खेळाडूचे सेहगावने ट्विटरवर त्याच्या शैलीत कौतुक केले आहे . ‘त्रिशतकवीरांच्या गटात तुझे स्वागत आहे करुण . गेली १२ वर्ष ८ महिने मी या गटात एकांतवास अनुभवत होतो . तुला भावी कारकिर्दीसाठी शुभेच्छा . तुझी खेळी बघून मजा आली’ असे सेहवागने म्हटले आहे . कॉमेंट्री असो की , ट्विटर…आपल्या बोलंदाजीनं सेहवाग नेहमीच धम्माल उडवून देतो . शाब्दिक कोट्या , कोपरखळ्यांनी तो नेहमीच चर्चेत असतो . करुणला शुभेच्छा देतानाही विरुची बोलंदाजी दिसून आली . त्रिशतकवीर करुण नायरवर देशभरातून शुभेच्छांचा वर्षाव होत आहे . पंतप्रधान नरेंद्र मोदींनीही करुण नायरचे कौतुक केले आहे . ऐतिहासिक त्रिशतकासाठी करुणला शुभेच्छा . तुझ्या अविस्मरणीय खेळीचा आम्हाला अभिमान आहे असे मोदींनी म्हटले आहे . तर बीसीसीआयचे अध्यक्ष अनुराग ठाकूर यांनीही करुण नायरचे कौतुक केले आहे .


‘तंत्रज्ञान शाप की वरदान’ असे म्हणण्याची वेळ सध्या आली असून इंटरनेटच्या आहारी गेलेल्या तरुणाची संख्या दिवसेंदिवस वाढत आहे . त्या पार्श्वभूमीवर पुण्यात आनंदवन व्यसनमुक्ती केंद्रामार्फत मनोविकास प्रकल्पांतर्गत व्यसनमुक्ती केंद्र पुण्यात सुरू करण्यात आले आहे . यासाठी संस्थेने सर्वेक्षण केले होते . त्यानुसार १६ ते २२ वयोगटातील तरुण इंटरनेटच्या सर्वाधिक आहारी गेल्याचे समजले आहे . ही अतिशय चिंतेची बाब असल्याचे आनंदवन केंद्राचे अध्यक्ष डॉ . अजय दुधाणे म्हणाले . या समस्येकडे समाजातील प्रत्येकाने गांभीर्याने पाहण्याची गरज असल्याचेही ते म्हणाले . याविषयी सांगताना डॉ . दुधाणे म्हणाले , देशभरात इंटरनेटच्या आहारी जाणार्या तरुणाची संख्या मोठी आहे . पुण्यासारख्या शहरातही अशा तरुणांची संख्या अधिक आहे . या पार्श्वभूमीवर संस्थेच्या माध्यमातून शहरातील २७७ व्यक्तीचे सर्वेक्षण करण्यात आले . त्यातून १६ ते २२ या वयोगटातील तरुण इंटरनेटचा आधिक वापर करीत असल्याची माहितीपुढे आली आहे . मोबाइल आणि इंटरनेटचा वापर करणार्यांमध्ये लहान मुले , महिलांचे प्रमाण अधिक आहे . भविष्याच्या दृष्टीने हे अतिशय घातक असल्याचे अनेक घटनांमधून स्पष्ट होत आहे . आपण सगळे इंटरनेटच्या जाळ्यात ओढले गेलो आहोत . मुले इंटरनेटचा वापर कशासाठी करतात याकडे पालकांनी गांभीर्याने पाहिले पाहिजे . आपल्या इंटरनेट व्य़सनमुक्ती केंद्रातील बाह्यरुग्ण विभाग विनामूल्य आहे . केंद्रात ई - व्यसन , ब्रेन फिडबॅक , ध्यान , समुपदेशन , किशोरवयीन मुलांच्या समस्या , भिती - नैराश्य , अस्थिरता या विषयावर तज्ज्ञ काम करीत आहेत असे डॉ . दुधाणे यांनी सांगितले . याशिवाय संस्थेतर्फे विविध शाळा आणि महाविद्यालयामध्ये इंटरनेट व्यसनमुक्तीविषयी जनजागृती करण्यात येणार असल्याचेही त्यांनी सांगितले .


महेंद्रसिंग धोनीने भारताच्या एकदिवसीय आणि ट्वेन्टी - २० संघाच्या कर्णधारपदावरून पायउतार होण्याचा निर्णय बुधवारी रात्री जाहीर केला . त्यानंतर अर्थातच संघाच्या नेतृत्त्वाची धुरा आता कसोटी कर्णधार विराट कोहलीच्या खांद्यावर सोपवली जाण्याची दाट शक्यता आहे . धोनीने कर्णधारपद सोडले असले तरी संघातील सदस्य म्हणून खेळणार आहे . पण कोहलीच्या नेतृत्त्वात धोनी आता नेमक्या कोणत्या स्थानावर खेळणार याकडे सर्वांचे लक्ष असणार आहे . धोनीच्या फलंदाजी क्रमवारीवरून गेल्या काही काळात बरेच प्रश्नचिन्ह उपस्थित केले गेले . क्रिकेटविश्वात धोनीने आपली उत्तम मॅच फिनिशर अशी ओळख निर्माण केली . यासोबतच त्याने तिसऱया , चौथ्या आणि पाचव्या स्थानावर देखील दमदार फलंदाजी केली आहे . गेल्या काही एकदिवसीय सामन्यांत तर धोनी अगदी तिसऱया स्थानावर फलंदाजीसाठी उतरला होता . धोनीच्या या निर्णयावर अनेकांनी टीका देखील केली होती . संघाच्या पाचव्या आणि सहाव्या स्थानावरील फलंदाजीची जबाबदारी आता कोणीतरी घ्यायला हवी किंवा निदान तसा अनुभव तरी नव्या खेळाडूंना मिळावा , असा युक्तीवाद करत धोनीने वरच्या स्थानावरील फलंदाजीची पाठराखण केली होती . मात्र , आता कोहली संघाच्या कर्णधारपदाची धुरा सांभाळणार असल्याने धोनी कोणत्या क्रमांकावर फलंदाजी करणार ? याची उत्सुकता आहे . २८३ एकदिवसीय सामन्यात धोनीने तब्बल ५१ च्या सरासरीने ९११० धावा केल्या आहेत . यात ९ शतकं आणि ६१ अर्धशतकांचा समावेश आहे . त्याची सर्वोच्च धावसंख्या नाबाद १८३ धावा आहेत . एकदिवसीय विश्वात धोनीने बहुतांश ६ व्या स्थानावर फलंदाजी केली आहे . सहाव्या स्थानावर खेळताना धोनीने आतापर्यंत १ शतक आणि २६ अर्धशतके ठोकली आहेत . तर पाचव्या स्थानावर धोनीने ५९ सामन्यांत ५२ . ७२ च्या सरासरीने २३२० धावा केल्या आहेत . पाचव्या क्रमांकावर खेळताने धोनीने तीन शतके आणि १२ अर्धशतके ठोकली आहेत . तिसऱया स्थानावर फलंदाजी करताना देखील धोनीची कामगिरी चांगली राहिली आहे . एकदिवसीय क्रिकेटमधील आपली सर्वोच्च धावसंख्या देखील धोनीने याच स्थानावर खेळताना केली आहे . धोनीने तिसऱया स्थानावर फलंदाजीला उतरून श्रीलंकेविरुद्ध १४५ चेंडूत नाबाद १८३ धावांची खेळी साकारली होती . धोनीने या खेळीत तब्बल १० षटकार आणि १४ चौकार ठोकले आहेत . धोनीने संघात कोणत्याही स्थानावर खेळताना आपली योग्यता सिद्ध करून दाखवली आहे . इंग्लंडविरुद्धचा पहिला एकदिवसीय सामना येत्या १५ जानेवारी रोजी होणार असून धोनीच्या फलंदाजी क्रमवारीवर सर्वांचे लक्ष असेल .


काही अभिनेते हे त्यांच्या चित्रपटांसोबतच अनोख्या आणि प्रभावी अशा व्यक्तीमत्वामुळेही ओळखले जातात . अशाच अभिनेत्यांच्या यादीतील एक नाव म्हणजे अजय देवगण . २ एप्रिल १९६९ मध्ये अजयचा एका पंजाबी कुटुंबात जन्म झाला . अजयचे वडील वीरु देवगण हे अॅक्शनपटांचे दिग्दर्शक आणि स्टंट कोरिओग्राफर होते . १९९१ ला प्रदर्शित झालेल्या ‘फूल और काँटे’ या चित्रपटातून त्याने अभिनय क्षेत्रात पदार्पण केलं होतं . तेव्हापासून सुरु झालेला त्याचा प्रवास हा आजतागायत सुरुच आहे . ‘टाईम्स नाऊ’ने प्रसिद्ध केलेल्या वृत्तानुसार अजय सध्याच्या घडीला जवळपास २०३ कोटींच्या संपत्तीचा मालक आहे . शाहरुख खान आणि सलमान खान यांच्यामागोमाग सर्वाधिक मानधन घेणाऱ्या कलाकारांच्या नावांमध्ये त्याचा समावेश होतो . एका चित्रपटासाठी तो जवळपास २२ ते २५ कोटी रुपये इतकं मानधन आकारतो . चित्रपटांतून मिळणाऱ्या मानधनाव्यतिरिक्त चित्रपट निर्मितीमधून होणाऱ्या नफ्यातही त्याचा वाटा असतो . गेल्या पाच वर्षांमध्ये जवळपास ६० टक्के नफा अजयच्या वाट्याला आला आहे . मुंबईत अजयच्या नावे नऊ कोटी किंमतीचे दोन आलिशान फ्लॅट आहेत . त्याच्या राहणीमानाचा चाहत्यांना नेहमीच हेवा वाटतो . कार आणि बाईकचे स्टंट करण्यासाठी ओळखल्या जाणाऱ्या अजयकडे काही महागड्या कारही आहेत . त्याच्याकडे जवळपास ९ लक्झरी कार आहेत . ज्यामध्ये मर्सिडीज , रेंज रोव्हर पासून बीएमडब्ल्यू आणि फरारीपर्यंतच्या कार्सचा समावेश आहे . त्याच्याकडे असणाऱ्या कार्सची किंमत जवळपास १० कोटींच्या घरात आहे . त्याच्या या कलेक्शनमध्ये २ . ८ कोटींची maserati quattroporte या कारचाही समावेश आहे . मुख्य म्हणजे ही कार घेणारा अजय हा पहिला भारतीय व्यक्ती ठरला होता . २००६ मध्ये त्याने ही कार खरेदी केली होती . त्यामुळे त्याचा हा ‘कार’नामा नेहमी अनेकांच्या लक्षात राहिला . त्याशिवाय स्वतःचं प्रायव्हेट जेट असणारा पहिला सेलिब्रिटी म्हणूनही अजचच नाव घेतलं जातं . खासदारकीच्या शेवटच्या काळात सचिनचा ‘स्ट्रेट ड्राइव्ह’ , ही बातमी वाचून तुम्हालाही सचिनचा अभिमानच वाटेल खासगी आणि व्यावसायिक आयुष्यात योग्य तो समतोल राखणाऱ्या अजयने २४ फेब्रुवारी १९९९ मध्ये अभिनेत्री काजोलसोबत लग्न केलं . त्याने कामासोबत नेहमीच आपल्या कुटुंबालाही प्राधान्य दिल्याचं पाहायला मिळालं आहे . प्रेक्षकांचं मनोरंजन करणाऱ्या अजयला विविध पुरस्कारांनी गौरवण्यात आलं असून यामध्ये भारत सरकारतर्फे देण्यात येणाऱ्या पद्मश्री पुरस्काराचाही समावेश आहे .


चित्रपटसृष्टीमध्ये स्टंट करण्यापासून पळ न काढणारा आणि थरारक दृश्यांना एका वेगळ्याच पातळीवर नेणारा अभिनेता म्हणजे अक्षय कुमार . कोणताही स्टंट असो अक्षय तो अगदी सहजपणे करतो . त्यामुळेच त्याला बॉलिवूडचा खिलाडी आणि स्टंटमॅनही म्हटलं जातं . पण , स्टंट करण्याची हीच सवय त्याला महागात पडल्याचं नुकतंच पाहायला मिळालं . अक्षयने सोशल मीडियावर पोस्ट केलेल्या एका व्हिडिओमध्ये ही स्टंटबाजी त्याला महागात पडल्याचं पाहायला मिळत आहे . स्वातंत्रदिनाच्या निमित्ताने सर्वांनाच या खास दिवसाच्या शुभेच्छा देण्यासाठी अनोख्या अंदाजात त्याने एक व्हिडिओ पोस्ट केला . सायकल चालवण्याचा आनंद घेत असलेल्या खिलाडीने मध्येच दोन्ही हात सोडून देत सायकलचा तोल सावरत स्वातंत्र्यदिनाचा संदेश सर्वांपर्यंत पोहोचवला . ‘मी आज या देशात आहे ज्याच्यापासून आपल्याला स्वातंत्र्य मिळालं होतं . मी तुम्हाला सांगूही शकत नाही की , ज्याप्रमाणे आपल्या देशात मला स्वातंत्र्याची अनुभूती होते अगदी त्याचप्रमाणे मला या ठिकाणीसुद्धी स्वातंत्र्याची अनुभूती होत आहे’ , असं तो म्हणाला . पण , हा व्हिडिओ संपतेवेळी रस्त्याच्या कडेने सायकल चालवणाऱ्या अक्षय कुमारचा तोल गेला आणि तो गवतात जाऊन पडला . वाचा : रवीनाने अक्षय कुमारला ‘या’ अभिनेत्रींसोबत पकडलं होतं… अवघ्या काही सेकंदांतच हा सर्व प्रकार घडला . त्यामुळे आपण केलेला हा स्टंट इतर कोणीही करु नये असं त्याने या व्हिडिओच्या कॅप्शनमध्येही म्हटलं आहे . खिलाडी कुमारला बरेच जण फॉलो करतात . तेव्हा चुकीच्या प्रकारे आपल्या पावलावर पाऊल ठेवून चाहत्यांनी स्वतःला इजा पोहोचवू नये याच भावनेने त्याने सावधगिरीचा इशारा दिला असावा . दरम्यान , अक्षय सध्या ‘गोल्ड’ या आगामी चित्रपटाच्या चित्रीकरणामध्ये व्यग्र असून , त्यासाठी तो बरीच मेहनत घेत आहे . काही दिवसांपूर्वीच त्याचा ‘टॉयलेट : एक प्रेम कथा’ हा चित्रपटही प्रेक्षकांच्या भेटीला आला असून या चित्रपटाला चांगला प्रतिसाद मिळत आहे .


एकाच ठिकाणी बसून तासन्तास टीव्ही पाहिल्याने रक्तवाहिन्यांमध्ये गुठळ्या तयार होण्याचा धोका दुपटीने वाढत असल्याचा इशारा एका अभ्यासातून करण्यात आला आहे . जास्त वेळ टीव्ही पाहणे हे आधीपासून हृदय़रोगाशी संबंधित आहे . पण एकाच ठिकाणी बसून टीव्ही पाहिल्याने पाय , हात , ओटीपोटी आणि फुप्फुसांच्या शिरांमध्ये रक्ताच्या गुठळ्या होणे यासंबंधीचा अभ्यास प्रथमच करण्यात आला आहे . या आजाराला शिरा असंबद्धता ( वेनस थ्रोमबोलिझम ) या नावाने ओळखले जाते . जास्त काळ टीव्ही पाहताना लोक एकाच जागेवर तासन्तास बसून राहतात त्याचबरोबर अल्पोपहारही घेतात असे अमेरिकेतील व्हरमॉँन्ट विद्यापीठाच्या मेरी कुशमन यांनी सांगितले . या अभ्यासात सहभागी झालेल्या ४५ ते ६४ या वयोगटातील १५ , १५८ लोकांचे संशोधकांनी परीक्षण केले . जे लोक नेहमी टीव्ही पाहतात त्या लोकांमध्ये शिरा असंबद्धता होण्याचा धोका क्वचित टीव्ही पाहणाऱ्यांच्या तुलनेत १ . ७ पटीने जास्त असल्याचे अभ्यासात आढळून आले . आपण आपला वेळ कशा प्रकारे सार्थकी लावायाचा याबाबत प्रत्येकाने विचार करायला हवा असे कुशमन यांनी सांगितले . टीव्ही पाहताना एकाच ठिकाणी तासन्तास न बसता तुम्ही ट्रेडमिलवर धावण्याचा व्यायाम करू शकता किंवा टीव्ही पाहण्याच्या वेळात ३० मिनिटे कपात करून त्याऐवजी तोच वेळ पायी फेरफटका मारण्यासाठी वापरू शकता , असे कुशमन यांनी सांगितले . दरवर्षी अमेरिकेतील ३०० , ००० ते ६०० , ००० लोकांमध्ये शिरा असंबद्धतेच्या आजाराचे निदान होते . दय़विकाराच्या झटक्यानंतर रक्तवाहिन्यांच्या आजाराचे हे सर्वाधिक प्रमुख कारण आहे . शिरा असंबद्धतेचा हा रोग सामान्यपणे ६० किंवा त्यापेक्षा जास्त वयाच्या लोकांना होत असून हा आजार कोणत्याही वयाच्या व्यक्तीमध्ये उद्भवू शकतो .


रिलायन्स इंडस्ट्रीजतर्फे कायमच आकर्षक सुविधा देऊन ग्राहकांना भुरळ घालण्याचा प्रयत्न केला जातो . मोफत इंटरनेट सुविधेनंतर आता कंपनी आपला मोबाईलही बाजारात आणणार असल्याचे कंपनीने जाहीर केले होते . येत्या २१ जुलै रोजी कंपनीची वार्षिक सर्वसाधारण सभा नियोजित असून यादिवशी कंपनीचे अध्यक्ष मुकेश अंबानी आपल्या नवीन उत्पादनाची घोषणा करणार का याकडे सर्वांचे लक्ष लागले आहे . नुकताच कंपनीतर्फे लाँच करण्यात येणारा ४ जी वोल्ट मॉडेलचा फोटो लीक झाला होता . तर लीक झालेला हा फोन प्रत्यक्षात लाँच होणार आहे का याबाबत मोबाईल क्षेत्रात चर्चा आहे . या नव्याने लाँच होणाऱ्या फोनची किंमत ५०० रुपयांहून कमी असल्याची चर्चा होती मात्र हा फोन १५०० रुपयांहून कमी किंमतीचा असेल . या फोनची किंमत इतकी कमी असल्याने जिओला मोठ्या प्रमाणात सबसिडी द्यावी लागणार आहे . जिओ Lyf ब्रँडच्या या फोनचे फोटो लीक झाले असून ते सध्या सोशल मीडियावर व्हायरल होत आहेत . ५१२ एमबी रॅम , ४ जीबी इंटरनल स्टोअरेज , ड्युएल सीम , नॅनो सीमकार्ड सपोर्ट असे फीचर्स या फोनमध्ये आहेत . विविध वेबसाईटने दिलेल्या माहितीनुसार २ मेगापिक्सेल रिअर कॅमेरा आणि VGA फ्रंट कॅमेराही या फोनमध्ये असणार आहे . techPP ने रिलायन्स फोनचे फोटो शेअर केलेत . टेलिकॉम क्षेत्रातील तज्ज्ञांच्या मते जिओ प्रत्येक फोनमागे ६५० ते ९७५ रुपये सबसिडी देणार असल्याचेही बोलले जात आहे . अशाप्रकारे स्वस्तातील फिचर फोन लाँच करुन जिओ आपल्या अॅक्टीव्ह यूजर्सची संख्या वाढविण्याच्या प्रयत्नात आहे . काही दिवसांपूर्वी रिलायन्स जिओ डीएटीएच सेवा लाँच करणार असंही म्हटलं जात होतं . मात्र त्याबाबतही कोणतीच खात्रीशीर माहिती रिलायन्स समूहाकडून देण्यात आलेली नाही . रिलायन्सकडून कायमच आपल्या नव्याने येणाऱ्या उत्पादनांबाबतची उत्सुकता ताणून ठेवते . मात्र जुलैच्या अखेरीस जिओचा हा नवा फोन बाजारात आल्यास तो मोबाईलच्या बाजारात धुमाकूळ घालण्याची शक्यता आहे .


भारताचे आशास्थान असलेल्या टिंटू लुकाला ८०० मीटर धावण्याच्या शर्यतीत प्राथमिक फेरीतच पराभूत व्हावे लागले . प्राथमिक फेरीतील तिसऱ्या शर्यतीत तिला सहाव्या स्थानावर समाधान मानावे लागले . टिंटूने पहिल्या ४०० मीटर अंतरात आघाडी घेतली होती . नंतर तिचा वेग कमी झाला . सहाशे मीटर अंतर पार केल्यानंतर ती तिसऱ्या स्थानावर होती ; परंतु शेवटच्या ५० मीटर अंतरात ती सहाव्या क्रमांकावर फेकली गेली . ४०० मीटर अंतर पार करण्यासाठी तिला दोन मिनिटे ० . ५८ सेकंद वेळ लागला . टिंटूच्या गटातून बुचेल सेलिना ( स्वित्र्झलड ) व वाम्बुल मार्गारेट निरेरा ( केनिया ) यांनी अनुक्रमे पहिले दोन क्रमांक मिळवत पहिली फेरी पार केली . त्यांना अनुक्रमे एक मिनिट ५९ सेकंद व एक मिनिट ५९ . ६६ सेकंद वेळ लागला . प्राथमिक फेरीत आठ शर्यती घेण्यात आल्या . प्रत्येक शर्यतीमधून पहिले दोन खेळाडू पात्र ठरले .


नववर्षात होणाऱ्या टाटा ओपन महाराष्ट्र एटीपी टेनिस स्पर्धेत सहाव्या क्रमांकावरील दक्षिण आफ्रिकेचा केव्हिन अँडरसन हासुद्धा आकर्षण असेल . यंदा मोसमाच्या प्रारंभी त्याने या स्पर्धेत उपविजेतेपद मिळविले . नंतर त्याने विंबल्डनमध्येही अंतिम फेरीपर्यंत धडक मारली होती . ही स्पर्धा म्हाळुंगे - बालेवाडीतील श्री शिवछत्रपती क्रीडा संकुलाच्या कोर्टवर ३१ डिसेंबरपासून सुरू होईल . यंदा पहिल्या स्पर्धेत मरिन चिलीच , जिल सिमाँ आणि अँडरसन हे प्रमुख खेळाडू होते . त्यांच्या सामन्यांना पुणेकर टेनिसप्रेमींनी जोरदार प्रतिसाद दिला होता . केव्हिन अँडरसनला मी विंबल्डन स्पर्धेदरम्यान भेटलो . त्याने पुण्यातील स्पर्धेत पुन्हा खेळण्याची इच्छा प्रदर्शित केली . तो आमच्या संयोजनाविषयी आणि एकूण स्पर्धा ज्या पद्धतीने पार पडली त्याविषयी आनंदात होता . तो फॉर्मात आहे . तो पुन्हा सहभागी होणार असल्यामुळे आनंद वाटतो . तो मुख्य आकर्षण असेल . - प्रशांत सुतार , स्पर्धा संचालक केव्हिन अँडरसनविषयी मोसमाची सांगता करणाऱ्या ‘एटीपी फायनल्स’ला सुमारे दोन दशकांनंतर पात्र ठरलेला पहिला दक्षिण आफ्रिकी खेळाडू व्हिएन्नातील स्पर्धेत केई निशीकोरीला हरवून ही कामगिरी साकार यंदा १६ जुलै रोजी जागतिक क्रमवारीत पाचव्या क्रमांकापर्यंत मजल कारकिर्दीतील आतापर्यंतचा हा त्याचा तसेच दक्षिण आफ्रिकेच्या खेळाडूंचा सर्वोत्तम क्रमांक विंबल्डनमध्ये अंतिम फेरीपर्यंत मजल त्याआधी उपांत्य फेरीत अमेरिकेच्या जॉन इस्नरविरुद्ध मॅरेथॉन लढतीत पाचव्या सेटमध्ये २६ - २४ अशी सरशी उपांत्यपूर्व फेरीत रॉजर फेडररला दोन सेटच्या पिछाडीनंतर एक मॅचपॉइंट हरवीत पराभवाचा धक्का न्यूयॉर्क ओपन ( एटीपी २५ ) मालिकेतील स्पर्धेत विजेता . अमेरिकेच्या सॅम क्युरीवर मात मेक्सिकोतील स्पर्धेत उपविजेता . अर्जेंटिनाच्या जुआन मार्टिन डेल पोट्रोविरुद्ध पराभूत


वर्षाचा शेवटचा महिना सुरु झाल्यानंतर अनेक टेक कंपन्यांनी वर्षभरातील गाजलेल्या कन्टेन्टची यादी जाहीर करण्यास सुरुवात केली आहे . ट्विटरनंतर आता युट्यूबने २०१७मध्ये सर्वाधिक पाहिल्या गेलेल्या व्हिडिओजची यादी जाहीर केली आहे . तुम्ही या वर्षी जे व्हायरल व्हिडीओ पाहिलेत ते व्हिडीओ या यादीमध्ये नसतीलही कारण ही यादी जगभरातील युट्यूब युझर्सच्या आकडेवाडीच्या आधारावर तयार करण्यात आली आहे . या दहा व्हिडीओंना एकूण ६३ कोटी ३० लाखांहून अधिक हिट्स मिळाले आहेत . म्हणजे हे व्हिडीओ पाहण्यासाठी नेटकऱ्यांनी एकूण ४ कोटी तास ( चार हजार ५०० वर्षांहून अधिक काळ ) खर्च केले आहेत . या यादीमध्ये पहिले नाव आशियातील थायलंडमध्ये आयोजित होणाऱ्या एका गायन स्पर्धेतील सादरीकरणाचा आहे . या व्हिडिओला १८ कोटी १० लाखांहून अधिक हिट्स मिळाले आहेत . द मास्क सिंगर नावाच्या कार्यक्रमात स्पर्धकांना मुखवटा घालून गाणे गावे लागते . तुम्हीही पाहा युट्यूबवर २०१७मध्ये सर्वाधिक पाहिले गेलेले टॉप टेन व्हिडिओ… १ ) Until We Will Become Dust – Oyster Masked THE MASK SINGER 2 २ ) ED SHEERAN – Shape Of You । Kyle Hanagami Choreography ३ ) Ping Pong Trick Shots 3 । Dude Perfect ४ ) Darci Lynne : 12 - Year - Old Singing Ventriloquist Gets Golden Buzzer – America’s Got Talent 2017 ५ ) Ed Sheeran Carpool Karaoke ६ ) Lady Gaga’s FULL Pepsi Zero Sugar Super Bowl LI Halftime Show । NFL ७ ) “INAUGURATION DAY” — A Bad Lip Reading of Donald Trump’s Inauguration ८ ) history of the entire world , i guess ९ ) In a Heartbeat – Animated Short Film १० ) Children interrupt BBC News interview – BBC News


गोलदाजी आणि फलंदाजीस अनुकूल ठरेल , अशा पध्दतीने नाशिकच्या हुतात्मा अनंत कान्हेरे मैदानाची खेळपट्टी तयार झाली आहे . या अनुकूल खेळपट्टीमुळे चांगली धावसंख्या उभारण्याबरोबरच गडीही लवकर बाद होण्यास मदत होईल , असे महाराष्ट्र संघाचा अष्टपैलु खेळाडू केदार जाधव , प्रशिक्षक सुरेंद्र भावे यांच्याबरोबरच सौराष्ट्र संघाचा आधारस्तंभ , अ÷ष्टपैलू जयदेव उनाडकट व प्रशिक्षक सिंताशू कोटक यांनी सांगत विजयाचा दावा केला . दोन्ही संघानी आज सराव केला . त्यानंतर पत्रकारांशी संवाद साधला . महाराष्ट्र संघातील प्रमुख अष्टपैलू फलंदाज केदार जाधव म्हणाला , या मैदानावर यापूर्वी झालेल्या सामन्यात महाराष्ट्राने बाजी मारलेली आहे . त्यामुळे नाशिक आणि नाशिची खेळपट्टी आमच्यासाठी " लकी ' आहे . बीसीसीआय क्युरेटनरानी गोलंदाजी , फलंदाजीस अनुकूल अशी खेळपट्टी तयार केली आहे . त्यामुळे सामना नक्कीच निकाली निघेल , आमचे फलंदाज निश्चित चांगली कामगिरी बजावतील . अर्धशतक , शतक झळकवणे हे आता नित्याचेच झाले आहे त्यापेक्षा आमचा संघ निर्विवाद विजय कसा संपादन करेल याला आम्ही प्राधान्य देणार आहोत . आता वेळ कामगिरी उंचावण्याची श्री . भावे म्हणाले , महाराष्ट्र संघाच्या फलंदाजांप्रमाणे गोलंदाजही चांगले काम करत आहे . महाराष्ट्र संघात चांगली गुणवत्ता आणि काहीतरी करून दाखविण्याची क्षमता आहे . त्यामुळे गोलंदाज , फलंदाजांनी असेच प्रयत्न सुरु ठेवत सर्वच बाबतीत आपली जबाबदारी पार पाडली तर महाराष्ट्राला यश अवघड नाही . हा सामना निर्विवाद जिंकणे यालाच आमचे प्राधान्य राहणार असून त्यासाठीच भारतीय टिममध्ये खेळलेला केदार जाधव , अंकित बावणे या अनुभवी खेळाडूंना संघात स्थान दिले आहे . त्याचा अनुभव मोठा असल्याने इतर खेळाडूंना नक्कीच फायदा होईल . यापूर्वीच्या सामन्यांची स्थिती वेगळी होती . आज सौराष्टचे आव्हान असून त्यात आम्ही यशस्वी होऊ . नाशिककर सत्यजित बच्छावची कामगिरीतील सातत्य चांगले आहे त्यामुळे या सामन्यात त्याने पाच बळी घ्यावे असे मला वाटते . विजयाचे सातत्य राखणार सौराष्ट्र संघातील अष्टपैलु जयदेव उनाडकट व प्रशिक्षक सिंताशू कोटक म्हणाले , सौराष्ट्रने अ गटात सर्वीत्तम कामगिरी नोंदवत आपले अव्वल स्थान कायम राखले आहे . हेच सातत्य या सामन्यातही कायम ठेवू . गोलंदाजी , फलंदाजी व क्षेत्ररक्षण अशा सर्वच बाबतीत आम्ही संघटित खेळास प्राधान्य देत आलो आहोत आणि त्याचा आम्हाला फायदा होत आहे . चार दिवसाच्या खेळात आम्ही सर्वीत्तम खेळ करू , असेही एका प्रश्नांला उत्तर देतांना त्यांनी सांगितले . पुर्नप्रवेश अवघड , देशासाठी खेळण्याचा अभिमान भारतीय संघातून आत बाहेर होण्याबद्दल केदार म्हणाला , वाढती स्पर्धा आहे त्यामुळे संघातून आत बाहेर येणे सुरुच असते . भारतीय संघात पंधरा ते अठरा खेळाडू निश्चित आहे . मधल्याफळीत स्पर्धा मोठी आहे त्यामुळे माझ्यासह इतरांना स्थान मिळेलच हे सांगू शकत नाही , पण देशासाठी खेळलो ही माझ्या आयुष्यातील सर्वात मोठी गोष्ट आहे . असेही त्याने नमूद केले .


रणवीर सिंग हा चित्रपट निर्माते , दिग्दर्शक संजय लिला भन्साळींचा सर्वात आवडता अभिनेता . आतापर्यंत भन्साळी यांनी रणवीर सोबत तीन चित्रपट केले . हे तिन्ही चित्रपट तुफान चालले . ‘राम - लीला’ , ‘बाजीराव - मस्तानी’ आणि त्यानंतर ‘पद्मावत’ या तिन्ही चित्रपटात भन्साळी यांनी रणवीरला संधी दिली . रणवीरनं या संधीचं सोनं केलं . तिन्ही चित्रपटानं बॉक्स ऑफिसवर कोट्यवधींचा गल्ला कमावला . भन्साळींची दीपिका - रणवीर ही जोडी हिट ठरली पण , भन्साळींच्या आगामी चित्रपटात मात्र ही जोडी दिसणार नाही . वाचा : कास्टिंग काऊचच्या मुद्द्याचं तुला गांभीर्य आहे की नाही ; नेटकऱ्यांनी रणबीरला धरलं धारेवर ‘पद्मावत’च्या दमदार यशानंतर भन्साळी लवकरच आणखी एक ऐतिहासिक चित्रपट घेऊन येणार आहेत . या चित्रपटात भन्साळी यांनी रणवीरच्या नावाऐवजी हृतिकतच्या नावाचा विचार केला असल्याचं समजत आहे . या सिनेमासाठी रणवीरऐवजी हृतिक सर्वोत्तम ठरू शकतो अशी आशा भन्साळींना आहे म्हणूनच या चित्रपटासाठी हृतिकला त्यांनी गळ घातली आहे . सुत्रांच्या माहितीनुसार या सिनेमासाठी हृतिकनंही लागलीच होकार भरला असल्याचंही बोललं जात आहे . हृतिकनं भन्साळींच्या ‘गुजारिश’ सिनेमात मुख्य भूमिका साकारली होती . Arijit Singh Birthday Special : रिअॅलिटी शोमधील पराभवानंतरही ‘तो’ ठरला नंबर वन गायक ! तुर्तास या चित्रपटाचं नाव ‘प्रिन्स’ असं निश्चित करण्यात आल्याचं समजत आहे . अर्थात नावावरून या चित्रपटात हृतिक एखादी ऐतिहासिक भूमिका साकारताना दिसणार आहे . ‘जोधा अकबर’ नंतर बऱ्याच वर्षांनी हृतिकला राजाच्या भूमिकेत पाहता येणार आहे . दरम्यान भन्साळींची आवडती जोडी दीपिका - रणवीर ही यशराज फिल्मचा सिनेमा करणार आहे . रणवीरऐवजी नव्या चित्रपटात हृतिकला भूमिका देऊ केल्यानं सिनेसृष्टीत थोडं आश्चर्य व्यक्त केलं जात आहे . पण हृतिकच्या नावाऐवजी भन्साळींनी शाहीदच्या नावाचा विचार का केला नाही असाही प्रश्न अनेकांना पडला आहे . ‘पद्मावत’ सिनेमात शाहिदनं केलेल्या अभिनयाचं भन्साळींनी भरभरून कौतुक केलं होतं . त्यामुळे नवीन चित्रपटासाठी त्याच्या नावाचा विचार का झाला नाही याचं कुतूहल अनेकांना आहे .


आपल्या रोखठोक मतांसाठी प्रसिद्ध असलेली कंगना रणौतनं पुन्हा एकदा करण जोहरवर निशाणा साधला आहे . MeToo सारख्या गंभीर प्रश्नावर करण आणि शबाना आझमी सारखे लोक अद्यापही मौन बाळगून का आहेत असा प्रश्न तिनं विचारला आहे . ‘करण जोहर , शबाना आझमी अजून आहेत कुठे ? त्यांनी पुढे येऊन मी टु प्रकरणावर बोललं पाहिजे . करण जोहर तर जिममध्ये कसे कपडे घालावे , एअरपोर्टवर कसा पेहराव असावा यासारख्या फाल्तू गोष्टींवर दहा वेळा मतप्रदर्शन करत असतो . मग या मुद्द्यावर अद्यापही तो गप्प का ? या इण्डस्ट्रीमुळे त्या दोघांचंही पोट भरतं मग मी टु सारख्या गंभीर विषयावर अजूनही ते मौन बाळगून का आहेत . ’ असा सवाल तिनं विचारला आहे . # MeToo : विकास बहलच्या पत्नीला कंगनाचं सडेतोड उत्तर काही दिवसांपूर्वी कंगनानं दिग्दर्शक विकास बहल यांच्यावर देखील लैंगिक गैरवर्तणुकीचे आरोप केले होते . तसेच महिलांशी असभ्य वर्तन करणाऱ्या हृतिक रोशन सारख्या अभिनेत्यासोबत काम करणंही बॉलिवूडमधल्या कलाकारांनी थांबवलं पाहिजे असं कंगना एका मुलाखतीत म्हणाली होती . # MeToo : हृतिकसोबत कोणीही काम करु नये – कंगना रणौत मी टू सारख्या गंभीर मुद्द्यावर तुम्ही ठोस भूमिका घेऊ शकत नाही , मग तुम्ही स्वतःला या इण्डस्ट्रीचे महिसा का म्हणवून घेता असं म्हणतं तिनं बॉलिवूडधल्या इतरही कलाकारांना तिनं फटकारलं आहे .


मनजोत कालराने अंतिम सामन्यात केलेलं शतक आणि त्याला इतर भारतीय फलंदाजांनी दिलेली मोलाची साथ या जोरावर भारताने १९ वर्षाखालील विश्वचषक आपल्या नावावर केला आहे . अंतिम फेरीत ऑस्ट्रेलियावर ८ गडी राखून मात करत भारताने चौथ्यांदा १९ वर्षाखालील चषक जिंकला आहे . अंतिम सामन्यात विजयासाठी भारतासमोर ऑस्ट्रेलियाने २१७ धावांचं आव्हान ठेवलं होतं . मात्र भारतीय फलंदाजांनी ऑस्ट्रेलियाचं हे आव्हान २ गड्यांच्या मोबदल्यात लिलया पार केलं . भारताच्या या विजयावर खूश होत बीसीसीआयने भारतीय खेळाडूंवर बक्षिसांचा वर्षाव केला आहे . बीसीसीआयने प्रशिक्षक राहुल द्रविडला ५० लाख रुपये , प्रत्येक खेळाडूला ३० लाख रुपये आणि सपोर्ट टीममधील प्रत्येक सदस्याला प्रत्येकी २० लाख रुपये देण्याची घोषणा केली आहे . यावेळी भारतीय डावाचा हिरो ठरला तो सलामीवीर डावखुरा फलंदाज मनजोत कालरा . कालराने ऑस्ट्रेलियन गोलंदाजांवर हल्लोबोल करत शतक झळकावलं . त्याला हार्विक देसाई , शुभमन गिल आणि कर्णधार पृथ्वी शॉ या खेळाडूंनीही तितकीच मोलाची साथ दिली . भारताच्या एकाही फलंदाजाला मोठे फटके खेळण्यापासून रोखणं ऑस्ट्रेलियाच्या गोलंदाजांना जमलं नाही . संपूर्ण स्पर्धेत धावांचा रतिब घालणाऱ्या शुभमन गिलला मालिकावीराचा किताब देऊन गौरवण्यात आलं . या विजयानंतर संपूर्ण देशभरातून भारतीय संघावर कौतुकाचा वर्षाव होत आहे .


अखिल भारतीय मराठी नाट्य परिषदेच्या नियामक मंडळाच्या निवडणुकीत प्रसाद कांबळी यांचे ‘आपलं पॅनल’ जिंकले असून त्यांनी डॉ . अमोल कोल्हे यांचा पराभव केला . प्रसाद कांबळी हे २०१८ पासून २०२३ पर्यंत अ . भा . नाट्य परिषदेच्या अध्यक्षपदाचा कारभार सांभाळतील . नाट्य परिषदेच्या इतिहासात प्रथमच ही पहिली निवडणूक होती ज्यात कोणतेही वाद झाले नाहीत . गुरुनाथ दळवी यांनी मुख्य निवडणूक निर्णय अधिकारी म्हणून काम पाहिलं . मधुरा वेलणकर यांना सर्वात जास्त मतदान झाले . कार्यकारी समितीसाठी मधुरा वेलणकर , दिनकर रेगे , भरज जाधव , शंकर रेगे , अविनाश नारकर , शेखर बेंद्रे , राजन भिसे , मंगेश कदम , संदीप जंगम , उज्ज्वल देशमुख , गिरीश महाजन यांची निवड झाली . तर सहकार्यवाहसाठी ३ जागा होत्या . तिसऱ्या जागेसाठी टाय झाले होते . यावेळी चिढ्या टाकून ही कोंडी सोडवण्यात आली . अशोक ढेरे , सतीश लोटके आणि सुनील ढगे हे सहकार्यवाह म्हणून काम पाहतील . तर शरद पोंक्षे - मुख्य कार्यवाह , नाथा चितळे - कोषाध्यक्ष , नरेश गडेकर - उपाध्यक्ष , गिरीश ओक - उपाध्यक्ष प्रशासन म्हणून निवडण्यात आले .


रिलायन्सने जिओने बाजारात दमदार एन्ट्री केल्यानंतर स्पर्धक कंपन्यांचे धाबे दणाणले आहे . त्यामुळे जिओला टक्कर देण्यासाठी मागील काही महिन्यांपासून टेलिकॉम कंपन्या नवनवीन प्रीपेड प्लॅन जाहीर करत आहेत . नुकताच एअरटेलनी आपला आणखी एक प्लॅन जाहीर केला असून तो प्रीपेड ग्राहकांसाठी उपलब्ध असल्याचेही सांगितले आहे . हा प्लॅन ९९५ रुपयांचा असून त्यातील विशेष गोष्ट म्हणजे या प्लॅनची व्हॅलिडीटी ही आहे . या प्लॅनला तब्बल ६ महिन्यांची व्हॅलिडीटी देण्यात आली असून कॉलिंग , इंटरनेट आणि मेसेजिंग अशा सगळ्यासाठी हा प्लॅन उत्तम असल्याचे कंपनीचे म्हणणे आहे . ९९५ रुपयांमध्ये ग्राहकांना ६ महिन्यांसाठी दर महिन्याला १ जीबी डेटा देण्यात येणार आहे . मात्र एका महिन्याला १ जीबीहून अधिक डेटा वापरता येणार नसल्याचेही कंपनीने स्पष्ट केले आहे . तसेच अनलिमिटेड कॉलिंगची सुविधा आणि दररोज १०० मेसेज मोफत देण्यात येणार आहेत . या प्लॅनमध्ये अनलिमिटेड लोकल आणि एसटीडी कॉलिंग सोबत रोमिंग कॉलदेखील मोफत मिळणार आहेत . हा प्लॅन देशात सर्व ठिकाणी उपलब्ध असेल असे सांगण्यात आले आहे . जिओच्या १९९९ रूपयांच्या प्लॅनमध्ये अनलिमिडेट कॉलिंगसोबत १२५ जीबी डाटा मोफत मिळणार आहे . या प्लॅनची व्हॅलिडीटीही ६ महिन्यांचीच असेल . या प्लॅनला एअरटेलच्या ९९५ प्लॅनमुळे काही प्रमाणात टक्कर मिळू शकते . नुकतीच एअरटेलने आपल्या आणखी एका सुविधेची घोषणा केली होती . त्यानंतर आताचा प्लॅन हा आणखी एक सुखद धक्का आहे , असे म्हणायला हरकत नाही . डोमेस्टिक आणि इंटरनॅशनल विमानसेवांमध्ये हायस्पीड इंटरनेट डाटा कनेक्टीव्हिटी मिळणार आहे . सिमलेस एलायंसच्या जागतिक स्तरावरील भागिदारीमध्ये वनवेब , एयरबस , डेल्टा आणि स्प्रिंट यासारख्या कंपन्यांचा समावेश आहे . या सगळयांसोबत विमानप्रवासासोबत करताना वेगावान स्वरूपात इंटरनेट सेवा मिळणार आहे . याकरिता सॅटेलाईट टेक्निकचा वापर करण्यात येणार आहे . यामध्ये विमानप्रवासातील इंटरनेट अॅक्सेस सोयीचा आणि स्वस्त व्हावा यासाठी प्रयत्न केले जाणार आहेत .


बॉलिवूडच्या अनेक चित्रपटांत महत्त्वाची भूमिका साकारणारी अभिनेत्री ऐश्वर्या राय बच्चन ही तिच्या मागील दोन चित्रपटात मात्र अगदी लहानशी भूमिका करताना दिसली . बॉलिवूडची आघाडीची अभिनेत्री अशी अचानक छोट्या भूमिकांकडे कशी काय वळली असा प्रश्न तिच्या चाहत्यांनाही पडला . या प्रश्नांची उत्तरं नुकतीच ऐश्वर्यानं ‘दी इंडियन एक्स्प्रेस’च्या ‘एक्स्प्रेसो’ चॅट शोमध्ये दिली . २०१६ साली आलेल्या ‘ए दिल है मुश्किल’ चित्रपटात ऐश्वर्याची अवघ्या काही मिनिटांची भूमिका होती . नुकताच प्रदर्शित झालेल्या ‘फन्ने खान’मध्येही ऐश्वर्याची भूमिका असून नसल्यासारखीच होती असंही मत अनेकांनी व्यक्त केलं . गेल्या दोन चित्रपटात अगदी लहान भूमिका निवडण्यामागचे तिचे विचार तिनं या चॅटशोदरम्यान व्यक्त केलं आहे . ‘कलाकारानं नेहमीच आपल्या भूमिकेत वैविध्य शोधलंच पाहिजे , ते मी करत आहेत . मी सध्या प्रयोग म्हणून वेगळी वाट निवडली आहे . माझ्यामते तुमची भूमिका किती मोठी आहे हे महत्त्वाचं नाही चित्रपटाचं कथानक जर दमदार असेल तर छोटी भूमिकाही साकारण्यास माझी हरकत नाही’ असं ती म्हणाली . तसेच तिनं प्लास्टिक सर्जरीवरदेखील आपलं मत व्यक्त केलं आहे . प्लास्टिक सर्जरी एखाद्यानं करावी की करू नये असा सल्ला मी कोणालाही देणार नाही . प्रत्येकानं विचार करून आणि माहिती घेऊनच हा निर्णय घ्यावा असंही ती म्हणाली .


मुंबई म्हणजे मायानगरी . या मायानगरीविषयी ज्याप्रमाणे पर्यटकांमध्ये उत्सुकता असते . तिच उत्सुकता येथील सर्वात मोठी झोपडपट्टी धारावा पाहण्यासाठीही असते . या झोपडपट्टीमध्ये अनेक जातीधर्माचे लोक राहतात . त्यामुळे येथे अनेक वेळा जातीधर्मावरुन वादही झाल्याचंही पाहायला मिळतं . याच कारणामुळे येथील लहान मुलांवरही तेच संस्कार होतात . या संस्कारातून त्यांची मानसिकताही बदलते आणि बालवयातच ते गुन्हेगारी क्षेत्राकडे वळतात . अशाच एका झोपडपट्टीतील सात बालगुन्हेगारांची कथा उलगडून दाखवणारा ‘पटरी बॉईज’ हा चित्रपट लवकरच प्रेक्षकांच्या भेटीला येणार आहे . अजित साबळे आणि मनोज येरूणकर दिग्दर्शित पटरी बॉईज या चित्रपटाची कथा सात लहान मुलांच्या आयुष्याभोवती फिरत असून हा चित्रपट येत्या १९ ऑक्टोबर रोजी प्रेक्षकांच्या भेटीला येणार आहे . चोरी करताना या लहान मुलांना एक वस्तू सापडते आणि ही वस्ती मिळविण्यासाठी या सात जणांमध्ये झालेला संघर्ष आणि ही वस्तू मिळवण्यासाठी इतरांनी केलेली धडपड यावर हा चित्रपट बेतला आहे . या साऱ्यातून हा चित्रपट साकार झाला असून यातून अत्यंत सुंदररित्या लहान मुलांची मानसिकता मांडण्यात आली आहे . दरम्यान , या चित्रपटामध्ये अरुण नलावडे , गणेश यादव , मिलिंद गवळी , संजय खापरे , चव्हाण , जयेश चव्हाण , सुधीर घाणेकर , परी लता , सानिया पाटील , श्रद्धा धामणकर हे कलाकार प्रमुख भूमिकेत झळकणार आहेत .


व्हॉट्सअॅपने सुरू केलेले नवे स्टेटस त्यांनी केवळ दोनच दिवसात बंद करण्याच्या विचारात आहे . पुन्हा जुनेच व्हॉट्सअॅप स्टेटस हे फीचर परत येण्याची शक्यता आहे . यावेळी मात्र या फीचरचे नाव ‘स्टेटस’ असे न राहता टॅगलाइन असे राहणार आहे , अशी माहिती डब्ल्यूएबिटाइन्फो या अकाउंटवर देण्यात आली आहे . गुरुवारी व्हॉट्सअॅपने नवे फीचर लाँच केले . या फीचरमध्ये आपल्याला टेक्स्ट ऐवजी फोटो किंवा व्हिडिओ असे स्टेटस ठेवता येऊ शकत होते . या फीचरवर अनेक नकारात्मक प्रतिक्रिया आल्या . व्हॉट्सअॅपने स्नॅपचॅट आणि इन्स्टाग्रामची नक्कल केल्याची टीका देखील काही जणांनी केली होती . त्यामुळे व्हॉट्सअॅपने जुने स्टेटस जुने परत आणण्याचा विचार केला असल्याचे म्हटले जात आहे .


हॉलिवूडचे आणखी एक कपल लवकरच घटस्फोट घेण्याच्या मार्गावर आहे . आपल्या अभिनयाने प्रेक्षकांवर भुरळ पाडणारा मॅचो मॅन जॉर्ज क्लूनी आणि मानवी हक्कासंबंधी लढणारी वकील अमाल अलमुद्दीन लवकरच एकमेकांपासून वेगळे होणार आहेत . परंतु हा घटस्फोट जॉर्जला चांगलाच महागात पडणार असल्याचे दिसत आहे . अमालला जॉर्जकडून तब्बल ३०० मिलियन डॉलर पोटगीत मिळणार आहेत . जॉर्ज आणि अमाल गेल्या काही दिवसांपासून वेगळे राहत असून घटस्फोट देण्याविषयी गंभीर विचार करत असल्याचे वृत्त ओके नावाच्या एका साप्ताहिकाने दिले आहे . दोघे अजूनही एकमेकांवर प्रेम करतात . पण गेल्या काही दिवसांपासून दोघांमध्ये तणावाचे वातावरण असून याचा त्यांच्या नात्यावर परिणाम पडत असल्याचेही त्यात म्हटले आहे . अमालला मुलं हवी आहेत . पण जॉर्ज त्यासाठी अद्याप तयार नाही . घटस्फोटाचे हेही एक महत्वाचे कारण असल्याचे ओके साप्ताहिकाने म्हटले आहे . अमालच्या या मागणीमुळे जॉर्ज तणावात तर अमाल ही प्रचंड दुःखी आहे . जॉर्ज आणि अमालचा २०१४ मध्ये विवाह झाला होता . गेल्या काही दिवसांपासून हॉलिवूडमध्ये सेलिब्रेटिंचे घटस्फोट होताना दिसत आहे . जॉनी डेम्प - एंबर हर्ड आणि ब्रॅड पीट - अँजेलिना जोली यांनी नुकताच घटस्फोट घेतला आहे . आता या यादीत जॉर्ज क्लूनी - अमाल यांचा समावेश झाला आहे . हा घटस्फोट झाल्यास हा हॉलिवूडमधील महागडा घटस्फोट ठरेल . ३०० मिलियन डॉलरबरोबर अमालला जॉर्जचा राजमहलासारखा असलेला लेक कोमो व्हिला हा बंगलाही मिळू शकतो .


अभ्यासकांचा निष्कर्ष ; विकसनशील देशांमध्ये अधिक परिणाम पक्षाघाताने येणारे अपंगत्व तसेच मृत्यू याला हवेतील प्रदूषण प्रामुख्याने कारणीभूत असल्याचा निष्कर्ष अभ्यासकांनी काढला आहे . विशेषतः विकसनशील देशामध्ये हे गंभीर असल्याचे आरोग्यविषयक नियतकालिकातील एका लेखात अभ्यासकांनी स्पष्ट केले आहे . धूम्रपान , उच्च रक्तदाब , स्थूलपणा यापेक्षा स्वयंपाकावेळी होणारा धूर तसेच वाहनातून निघणारा धूर याद्वारे होणारे हवा प्रदूषण हे पक्षाघातासाठी सर्वाधिक धोकादायक असल्याचा निष्कर्ष आंतरराष्ट्रीय संशोधकांच्या चमूने काढला आहे . त्यासाठी १९९० ते २०१३ या कालावधीत १८८ देशांमधून त्यांनी अधिकृत आकडेवारी गोळा केली . अशा स्वरूपाचा हा पहिलाच अभ्यास असल्याचा दावा ऑकलंड विद्यापीठातील व्हेलेरी फेजिन यांनी केला आहे . दरवर्षी जगभरात दीड कोटी लोकांना पक्षाघात होतो . त्यापैकी ६० लाख मृत्युमुखी , तर ५० लाख अपंग होतात , असे त्यांनी स्पष्ट केले आहे . पक्षाघातासाठी उच्च रक्तदाब , आहारात फलाहाराचे अल्प प्रमाण , स्थूलपणा , मिठाचे जादा सेवन अशी काही कारणे आहेत . आता या धोक्यांमध्ये वाहन प्रदूषण सातव्या , तर स्वयंपाकावेळी होणाऱ्या धुरांमुळे पक्षाघात होण्याचा धोका असल्याचे कारण आठव्या क्रमांकावर आहे . अभ्यासकांनी या संशोधनात जी पक्षाघाताची कारणे विशद केली आहेत , त्यात ९० . ५ टक्के कारणे ही जीवनशैलीशी निगडित आहेत . यात धूम्रपान , खूप साखर खाणे व्यायामाचा अभाव तसेच मधुमेह व हृदयरोग हे कारणीभूत आहेत . भविष्यातील नियोजनाच्या दृष्टीने हे निष्कर्ष उपयुक्त असल्याचे ‘दि लँसेंट न्युरोलॉजी’त विशद केले आहे .


वैज्ञानिकांनी इबोला संसर्गावर उपचार आणि त्यावर आळा घालण्यासाठी नवी प्रतिद्रव्य वितरण पद्धत विकसित केली आहे . यामुळे हजारो लोकांचे जीव वाचण्याची संभावना निर्माण झाली आहे . २०१३ - १६ दरम्यान पश्चिम आफ्रिकेतील ११ , ०००हून अधिक लोकांचा इबोलामूळे मृत्यू झाला होता . यामुळे इबोलाचे विषाणू किती घातक स्वरूपाचे आहेत , हे स्पष्ट झाले होते . इबोलापासून संरक्षण करण्यासाठी प्रतिद्रव्य आधारित उपचारपद्धती विकसित करण्याचे आमचे ध्येय असून याचा वापर मारबर्ग विषाणूविरोधातदेखील करता येईल , अशी अपेक्षा आहे , असे कॅनडाच्या गिलेफ विद्यापीठाच्या सारा व्हाटटन यांनी सांगितले . इबोलाचा संसर्ग थांबविण्यासाठी याचा वापर होणार आहे . मोनोक्लोनल प्रतिद्रव्य उपचारपद्धती इबोला विषाणूच्या उपचारामध्ये सकारात्मक परिणाम देत आहेत . परंतु यांना विकसित करणे खर्चाचे असून त्यांच्याकडून अल्पकालीन प्रतिकारक शक्ती प्रदान केली जाते . ही उपचारपद्धती जर्नल इनफ्केशिअस डिसिस या नियतकालिकात प्रसिद्ध करण्यात आली आहे . या उपचारपद्धतीचा वापर ‘एचआयव्ही’विरोधातदेखील करण्यात आला होता . या प्रक्रियेत रुग्णाच्या शरीरात नैसर्गिक रोगप्रतिकारक प्रतिसाद निर्माण होऊ देण्याची वाट पाहावी लागत नाही . इबोलाविरुद्ध प्रतिकारक प्रतिसाद निर्माण करण्यासाठी बऱ्याच आठवडय़ांचा कालावधी लागत असून दरम्यान रुग्ण दगावण्याची शक्यता असते . डेनोसंबंधित विषाणू प्रतिद्रव्य वितरित करण्यासाठी अतिशय उपयुक्त असल्याचे वैज्ञानिकांनी केलेल्या प्रयोगांमध्ये आढळून आले . यामुळे इबोला संक्रमणाला आळा घालण्यात मोठय़ा प्रमाणात यश आले .


‘बाहुबली २’ या चित्रपटाची लोकप्रियता अजूनही कमी झालेली नाही . भव्यता , कलाकारांनी साकारलेल्या दमदार भूमिका , माहेष्मतीचं काल्पनिक साम्राज्य , युद्धांची दृष्ये या सर्वांमुळे प्रचंड लोकप्रियता आणि विक्रमी कमाई या दोन गोष्टी चित्रपटाला मिळाल्या . आजही या चित्रपटाची प्रेक्षकांमध्ये तेवढीच क्रेझ पाहायला मिळते . बाहुबली , भल्लालदेव , देवसेना , कटाप्पा , शिवगामी या व्यक्तिरेखा लोकांच्या मनात कायम राहतील . चित्रपटातील हे कलाकार आता त्यांच्या आगामी प्रोजेक्ट्समध्ये व्यग्र झाले आहेत . मात्र त्यांचं सेलिब्रेशन अजूनही संपलेलं नाही . या सेलिब्रेशनमध्ये आता बॉलिवूड अभिनेत्री रविना टंडनसुद्धा सहभागी झाली आहे . रविनाने हैदराबादमध्ये नुकतीच ‘बाहुबली’ टीमची भेट घेतली . काही कामानिमित्त रविना हैदराबादला गेली होती आणि तिथे तिची भेट प्रभास , राणा डग्गुबती आणि अनुष्का शेट्टी यांच्याशी झाली . या सर्व कलाकारांनी मिळून रात्रभर पार्टीसुद्धा केली . या टीमसोबतचा एक फोटो रविनाने तिच्या इन्स्टाग्राम अकाऊंटवर पोस्ट केला आहे . वाचा : सायना आणि ‘या’ खेळाडूत झालेल्या वादावरील पडदा श्रद्धा उठवणार ? दरम्यान , प्रभासचा आगामी चित्रपट ‘साहो’ प्रेक्षकांच्या भेटीला येणार आहे . यामध्ये अभिनेत्री श्रद्धा कपूर भूमिका साकारणार आहे . तर अनुष्का शेट्टी ‘भाग्मती’ या तेलुगू आणि तामिळ चित्रपटाच्या शूटिंगमध्ये व्यग्र आहे . राणा डग्गुबतीचा ‘नेने राजू नेने मंत्री’ हा तेलुगू चित्रपट नुकताच प्रदर्शित झाला . प्रेक्षक - समीक्षकांकडून या चित्रपटाला चांगला प्रतिसाद मिळाला होता .


मृत्यूची भीती कोणाला वाटत नाही . आपल्यामागे आपल्या कुटुंबाचे काय होणार असा सर्वसाधारण प्रश्न प्रत्येकाला कधीनाकधी पडतोच . अशीच काहीशी चिंता बॉलीवूडचा मि . परफेक्शनिस्ट आमिर खान यालाही पडली आहे . आमिरसाठी त्याचे कुटुंब किती महत्त्वाचे आहे हे वेगळे काही सांगायला नको . पण चित्रपटसृष्टी हेसुद्धा त्याचे कुटुंबच आहे . त्याच्या प्रत्येक चित्रपटामागे असलेली त्याची कठोर मेहनत आणि परफेक्शन त्याचे चित्रपट पाहताना दिसून येते . आमिरच्या आगामी दंगल चित्रपटाचे काम सध्या चालू आहे . अगदी छोट्या गोष्टींचाही स्वतःला ताण करून घेण्याची त्याला सवय आहे . दरम्यान , एखाद्या चित्रपटाचे काम सुरु असताना जर त्याला काही दुखापत झाली किंवा मरण आले तर काय होणार ? असा प्रश्न पडलेल्या आमिरने आता त्याच्या मरणानंतर काय करायचे याबाबत लिहण्यास सुरुवात केलीयं . दंगलचा दिग्दर्शक नितेश तिवारी याच्यासाठीही आमिरने काही लिहून ठेवले आहे . यात आमिरने म्हटलेय की , मला काही झाले तरी सर्वकाही तसेच राहिल . फक्त तरुणपणातील महावीरच्या भूमिकेकरिता नव्या कलाकाराला घेण्याची गरज लागेल आणि तुझा चित्रपट पूर्ण होईल . याचसोबत आमिरने सदर भूमिकेसाठी काही कलाकारांची नावे सुचवली आहेत . या नावांमध्ये वरुण धवन , शाहिद कपूर , रणवीर सिंग आणि रणबीर कपूर यांचा समावेश आहे .


तुम्ही वारंवार उन्हामध्ये फिरत असाल तर त्याचे तुमच्या चेहऱ्यावर वाईट परिणाम दिसून येतात . चेहऱ्यावर सुरकुत्या पडणे , टॅनिंग होणे यांसारख्या गोष्टींमुळे तुम्ही तितके वय नसतानाही वयस्कर दिसायला लागता . इतकेच नाही तर तुमचे आरोग्य आणि तुमचे दिसणे हे तुम्ही घेत असलेल्या आहारावरही अवलंबून असते . आता आहारातील असे कोणते घटक आहेत ज्यामुळे तुमचे वय आहे त्याहून जास्त दिसते , तसेच हे पदार्थ तुम्ही किती प्रमाणात खाता आणि त्यांचे प्रमाण कमी केल्यास कसा फायदा होईल याविषयी… १ . गोड पदार्थ आणि साखर आपण खात असलेल्या गोड पदार्थांचा आपल्या शरीरातील पेशींवर परिणाम होतो . जास्त गोड खाल्ल्यास त्याचा शरीरातील प्रथिनांबरोबर संयोग होतो . त्वचेतील कोलेजनवरही याचा परिणाम होतो . प्रथिने शरीरासाठी अतिशय उपयुक्त असून त्यांच्यामुळे आपली त्वचा तरुण दिसते आणि आरोग्य चांगले राहण्यास मदत होते . मात्र जास्त गोड खाणे शरीराला हानी पोहचवते आणि नकळत आपण वयस्कर दिसायला लागतो . याशिवाय जास्त प्रमाणत गोड खाण्याने दातही खराब होतात . २ . मद्यपान तुमच्या यकृतामध्ये टॉक्सिन्सचे प्रमाण जास्त असेल तर त्याचा तुमच्या त्वचेवर परिणाम होतो . दारु पिण्यामुळे हे टॉक्सिन्सचे प्रमाण वाढते . त्यामुळे तुम्हाला नियमित मद्यपान करण्याची सवय असेल तर तुम्ही लवकर वयस्कर दिसता तसेच आरोग्यासाठीही ते हानिकारक असते . जेव्हा तुमचे यकृत टॉक्सिन्सने भरते तेव्हा ती कमी करणे अवघड होते . मग त्याचे प्रमाण वाढल्याने ही टॉक्सिन्स रक्तात पसरतात . यामुळे रक्त नकळत खराब होते आणि त्याचा त्वचेवर परिणाम होऊन आपण वयस्कर दिसायला लागतो . ३ . मीठ तुम्हाला कोणत्याही पदार्थांवर जास्तीचे मीठ घालून खाण्याची सवय असेल तर तुमची त्वचा लवकर खराब होण्याची शक्यता असते . शरीरात जास्त प्रमाणात सोडियम गेल्यास पाणी शोषले जाऊन पाण्याची पातळी कमी होते . त्यामुळे तुमची त्वचा फुगलेली दिसते आणि तुम्ही वयस्कर दिसायला लागता .


लोढा समितीच्या सदस्यांना नऊ नोव्हेंबरनंतर कोणत्याही दिवशी भेटण्यास तयार असल्याचे बीसीसीआयचे अध्यक्ष अनुराग ठाकूर यांनी पत्राद्वारे समितीला कळविले आहे . दरम्यान , शनिवारी ठाकूर यांनी शनिवारी समितीला अहवाल सादर केला . त्यांनी प्रतिज्ञापत्रात लिहिले आहे , की संसदेचे पावसाळी अधिवेशन लांबल्यामुळे यापूर्वी उपस्थित राहू शकलो नाही . याबद्दल दिलगीर आहे ; पण बुधवारनंतर केव्हाही भेटेन . ऑगस्ट महिन्यात मंडळाचे चिटणीस अजय शिर्के समितीसमोर उपस्थित राहिले होते . आता ठाकूर आणि शिर्के हे दोघे समितीच्या सदस्यांची भेट घेऊन अहवालाच्या अंमलबजावणीविषयी चर्चा करण्याची अपेक्षा आहे . ठाकूर यांनी सर्वोच्च न्यायालयाच्या आदेशानुसार १९ पानी अहवाल सादर केला आहे . त्यांनी म्हटले आहे , की शिफारशींची संपूर्ण अंमलबजावणी करण्यात व्यवहार्य अडचणी आहेत . मी तसेच सचिव शिर्के यांना मतच नाही . त्यामुळे आम्ही अंमलबजावणीची सक्ती संलग्न सदस्यांवर करू शकत नाही . वार्षिक निधी गोठवला तरी सदस्यांना रोखता येणे शक्य नाही . याचे कारण बीसीसीआयची तमिळनाडू संस्था नोंदणी कायद्याच्या अंतर्गत नोंदणी झाली आहे .


क्रीडा विकास समितीत नरिंदर बात्रा , अभिनव बिंद्राचा समावेश मुंबई - सुरेश कलमाडी आणि अभयसिंह चौटाला यांची भारतीय ऑलिंपिक संघटनेच्या तहहयात अध्यक्षपदी निवड केल्याबद्दल संघटनेच्या उपाध्यक्षपदाचा राजीनामा दिलेल्या नरिंदर बात्रा यांना राष्ट्रीय क्रीडा विकाससंहिता समितीत स्थान देऊन केंद्रीय क्रीडा खात्याने भारतीय ऑलिंपिक संघटनेस शह दिला आहे . भारतीय क्रिकेट नियामक मंडळाविरुद्ध न्यायालयाने नव्या वर्षाच्या कामकाजाच्या पहिल्याच दिवशी निर्णय दिला होता . त्यानंतर काही तासांत ही समिती स्थापन करीत क्रीडा मार्गदर्शक तत्त्वांची अंमलबजावणी करण्याच्या मार्गात कोणतेही अडथळे येऊ नयेत यासाठी पहिले पाऊल टाकले . या समितीत क्रीडा पदाधिकाऱ्यांविरुद्ध कायम आक्रमक असलेला अभिनव बिंद्रा याची निवड केली आहे . बिंद्रा यांस जागतिक नेमबाजी संघटनेच्या क्रीडापटू समितीत काम करण्याचा अनुभव आहे ; तर बात्रा जागतिक हॉकी संघटनेचे अध्यक्षही आहेत . त्यामुळे अर्थात ते आंतरराष्ट्रीय ऑलिंपिक समितीच्या घटनेस कोणताही धक्का न देता क्रीडा संघटनांना घटनेच्या चौकटीत आणतील , असेच मानले जात आहे . क्रीडा सचिव इंजेती श्रीनिवास अध्यक्ष असलेली ही समिती क्रीडा प्रशासनाचे स्वरूप , क्रीडा संघटना प्रशासनासमोरील प्रश्न , न्यायालयाने याबाबत दिलेले निर्णय , आंतरराष्ट्रीय स्तरावरील पद्धत याचा आढावा ही समिती घेईल . त्याद्वारे राष्ट्रीय क्रीडा विकाससंहिता तयार करण्याबद्दल सूचना करणार आहे . समितीत अंजू जॉर्ज , प्रकाश पदुकोण , नंदन कामत ( वकिल ) , दीपा कर्माकरचे मार्गदर्शक विश्वश्वर नंदी , क्रीडा - पत्रकार विजय लोकापल्ली , क्रीडा खात्याचे सहसचिव यांचाही समावेश आहे . समितीच्या प्राधान्याचे मुद्दे आंतरराष्ट्रीय ऑलिंपिक समितीनुसार पायाभूत चांगल्या प्रशासनाचे मुद्दे राष्ट्रीय क्रीडा विकास विधेयकाचा मसुदा तयार करणे २०११ च्या राष्ट्रीय क्रीडा विकाससंहितेचा अभ्यास


सोनम कपूर आपले वडील अनिल कपूरची प्रशंसा तर नेहमीच करत असते . वडिलांच्या कौतुकाचे पूल बांधताना ती कधीच थकतही नाही . पण नुकत्याच एका पुरस्कार सोहळ्यात सोनमे असे काही केले की अनिल यांना सगळ्यांसमोर तिला सुनवावे लागले . सुत्रांनी दिलेल्या माहितीनुसार , स्टारडस्ट या पुरस्कार सोहळ्यात पिंक आणि नीरजा या दोन सिनेमांना फिल्ममेकर ऑफ दि इयर हा पुरस्कार मिळाला होता . हे दोन्ही पुरस्कार अनिल कपूर आणि बोनी कपूर यांच्या हस्ते देण्यात येत होते . दोन्ही सिनेमांच्या टीमला स्टेजवर बोलवण्यात आले होते . दोन्ही सिनेमांची संपूर्ण टीम स्टेजवर हजर होती फक्त सोनम मात्र कोणाशी तरी गप्पा मारण्यात व्यग्र होती . तेव्हा अनिलने स्टेजवर माईक घेऊन सोनमला बोलावले आणि म्हणाला की , तिने आपल्या बाबांकडून काही तरी शिकले पाहिजे आणि आपल्या टीमला येऊन सहभागी झाले पाहिजे . सोनम तेव्हा स्टेजवर आली पण तिला आपल्या बाबांचे सगळ्यांसमोर हे बोलणे फारसे आवडलेले दिसले नाही . सोनम नंतर स्टेजवर फार वेळ थांबली नाही . तिच्या सिनेमाचे दिग्दर्शत राम माधवानी हे स्टेजवर आभार प्रदर्शन करत होते पण तरीही सोनम थांबली नाही . ती वेळ अनिलसाठी थोडी अवघडणारी होती . सोनमने या घटनेची तक्रार बाबांकडे नंतर केलीच असेल यात काही शंका नाही . पण यावेळीही अनिलने दाखवून दिले की तो फक्त एक झक्कास अभिनेता नाही तर एक चांगला माणूसही आहे .


सिद्धार्थ चांदेकर – response . lokprabha @ expressindia . com आठवणींचा अल्बम सतत वेगवेगळी छायाचित्रं आपल्यासमोर ठेवत असतो . जितकी संवेदनशीलता जास्त , तितका तो आल्बम अधिक ठसठशीत याचा प्रत्यय या लेखातून येतो . आपल्या आठवणी फोटोफ्रेम्ससारख्या असतात . त्यांना अडकवायलासुद्धा भिंत लागते . मग कधी ती भिंत घराची असते , लोकांची , जेवणाची किंवा मग सणांची . माझ्यासाठी या सगळ्यांची मिळून एक भिंत आहे . ज्यावर मी माझ्या आठवणी अडकवल्या आहेत . त्यावर कधीच धूळ साठत नाही . जणू आत्ताच पुसल्या आहेत , अशा त्या कायम स्वच्छ असतात . लखलखीत असतात . कधी कधी मी त्यांच्याकडे शांतपणे बघत उभा असतो . हातांची घडी घालून . आमच्या घराच्या पत्र्यावर चढणं खूप अवघड असायचं . बाल्कनीमध्ये एक कॉट टाकलेली आणि ती मावेल तेवढीच जागा . त्यामुळे ‘मी कॉटवर अभ्यासाला बसतोय’ किंवा ‘कॉटवर बसून जेवतो आज’ , असं म्हटलं की कळायचं नक्की कुठे ते . पण ती कॉट टाकल्यामुळे एक बरं झालं होतं , पत्र्यावर चढण्यासाठी आईचे अॅल्युमिनिअमचे डबे किंवा तो डुगडुगणारे स्टूल वापरावे लागत नव्हते . बाल्कनीच्या कठडय़ाचा वापर करणं अशक्यच होतं , कारण तो असा बाहेरच्या बाजूनं झुकलेला . आता ५५ र्वष जुनी इमारत होती , तिथे राहणाऱ्यांचं स्वाभिमान सोडला तर बाकी सगळंच पोकळ आणि वाकलेलं होतं . खालून पहिलं तर तो तिसऱ्या मजल्याला वरचा कठडा कधीही आपल्या अंगावर पडेल असा वाटायचं . आमची नानी सांगायची ‘ही बांधली तेव्हा अख्ख्या सदाशिव पेठेतली सगळ्यात उंच इमारत होती , इथून अनंत चतुर्दशीला लक्ष्मी रोडवरची मिरवणूक दिसायची . अगदी तुळशीबागेपासून ते अलका टॉकीजपर्यंत . ’ माझा खरं तर यावर कधीच विश्वास बसला नाही . ही इमारत कशी असेल सगळ्यात उंच ? आजूबाजूच्या इमारतींची सावलीच आमच्यावर अशी पडायची की आमच्याकडे संध्याकाळ लवकर येते का काय असं वाटायचं . त्यातल्या काही इमारतींच्या खिडक्या मोजायचा खेळ मी आणि ताई खेळायचो , प्रत्येक वेळी वेगळा आकडा यायचा . नानी काहीही बोलते . तिला वाटतं आज जुनं काही तरी सांगतेय , तर त्याचा विश्वास बसेल लगेच . उगाच काहीतरी . आज मी जरा जास्त घाईघाईत घराचे जिने चढत वर आलो . हातात रिकामी पिशवी होती . त्यात दोन - तीन उदबत्त्या , काडेपेटी आणि मेणाच्या पणत्या उरलेल्या . फटाके संपले होते सगळे . होतेच किती म्हणा . ती टाकली पटकन कॉटखाली . अंगावरचा झब्बा काढला . टीशर्ट चढवला . एका बोलमध्ये थोडा चिवडा आणि तीन चकल्या घेतल्या . रात्रीचे साडेआठ वाजले होते . आजूबाजूच्या फटाक्यांचा आवाज इतका होता की कानगोष्टीसुद्धा नीट खेळता आल्या नसत्या . मला पत्र्यावर लगेचच जायला पाहिजे होतं . कधीही सुरू होईल आता . कॉटवर चढलो . एक सतरंजी वर टाकली . चिवडय़ाची वाटीसुद्धा सरकवली हात वर करून . कठडय़ाला लगोलग एक जाळी होती जी शेजारच्या आणि आमच्या गच्चीच्यामध्ये दुव्याच काम करायची . त्या जाळीवर पाय ठेवला आणि त्याचा आधार घेऊन पत्र्यावर हात टाकला . हाताला काचेचं काही तरी लागलं . लगेच कळलं मला काय होतं ते . आजचा दिवस फारच सुंदर गेला . आईने मी नरकात जाऊ नये म्हणून पहाटे पाचलाच उठवलेलं . मला पांघरुणातून बाहेर काढण्यातच अर्धा तास गेला तिचा . काय करणार ? थंडीच इतकी कडाक्याची होती की त्या रगमधून बाहेर पडावसंच वाटायचं नाही . खूप अळम्टळम् केल्यानंतर ‘मी आता पाणी उडवेन अंगावर’ , असं आई ओरडली तेव्हा झुर्रकन पांघरुणातून बाहेर आलो . दात घासून आलो तेच आईने चहा प्यायला बसवलं . त्या गार शहाबादी फारशीवर बसलो की असं वाटायचं की आपण जणू बर्फाच्या लादीवरच बसलोय . तेवढय़ात ट्रेनच्या हॉर्नचा आवाज आला जोरात . मला कळायचंच नाही की पुणे स्टेशनवरच्या ट्रेनचा आवाज इथपर्यंत कसा काय येतो ? तिथे असलेल्यांचे तर कान फाटतच असतील . आंघोळीची मोरी घराबाहेर समोरच्या बाजूला असायची . तिथे फक्त अंघोळ , कपडे धुणं , भांडी वगैरे चालायचं . लघू आणि मोठय़ा शंकेसाठी खालच्या मजल्यावर एक कॉमन टॉयलेट असायचं , तिथे जावं लागायचं आपापली बदली घेऊन . मोरीबाहेर दोन तेलाच्या पणत्या मी उठायच्या आधीच आईने लावून ठेवलेल्या . आधी बाबा जाऊन आले आंघोळीला . ते गेल्यावर मी आणि ताई दोन फुलबाज्या पेटवून दारापाशीच गोल गोल फिरवत बसलो . बाबा बाहेर आल्यावर आईने माझ्यासाठी पाणी काढलं . मला फार भीती वाटत होती . एवढय़ा कडाक्याच्या थंडीत पाणी काय अंगावर ओतून घ्यायचं . आईने पाटावर बसवलं . आणि आपल्या नरम हातांनी माझ्या अंगभर तेल चोळू लागली . हात आणि पाठ आईने इतक्या जोरात रगडले की ती थंडी कधीच नव्हती असं वाटायला लागलं . आई माझी तशी मेहनत खूप करायची . . तरीही तिचे हात मऊ होते . कापसासारखे . माझ्या आईला सगळं जमतं . प्रेम करणं , रागावणं , पाठीशी उभं राहणं , चुकांवर पांघरूण टाकणं . सगळं म्हणजे सगळं . तिला फक्त खोटं नाही बोलता येत . खरं सांगून टाकण्यापेक्षा गप्प राहिलेला बरं असं ओठांनी ठरवलेलं असलं तरी डोळ्यांना हे काही जमता जमत नाही . सगळं दिसत असतं त्यात . पाठीवरून हात फिरवतानाही असंच काही तरी होतं . ‘‘मस्त उटणं लावून दिलंय . मोती साबणाने नीट आंघोळ कर आणि जरा कोपर घास हाताचे . . गुडघेपण काळपट झालेत . मग नमस्कार कर देवाला आणि जा उंडारायला’’ , एवढंच सांगत असताना ती आवंढा का गिळत होती माहीत नाही . प्रेम असेल का माझ्यावरचं ? ते आहेच . . पण ते दाखवताना रडत नाही कधी . आज काय झालंय काय माहिती . ‘‘बाबा कुठे गेले ? ’’ मी आंघोळ करून आल्यानंतर विचारलं . आई पोहे करत होती . ‘‘दाणे टाकलेत . ’’ ती म्हणाली . ‘‘आणि बटाटे ? ’’ मी निर्लज्जासारखं विचारलं . ‘‘आई गं ! विसरले रे बाळा . उद्या परत करेन तेव्हा टाकते . तू आवर चल . झब्बा घाल आणि फार पावडर लावू नकोस . ’’ ‘‘बाबा कुठे गेलेत ? ’’ मी परत विचारलं . ‘‘माहीत नाही . ’’ ‘‘कधी येणारेत ? ’’ ‘‘माहीत नाही . ’’ ‘‘फटाके ? ’’ ‘‘मामाने आणून दिलेत काल . कॉटखाली ठेवलेत पिशवीत . ’’ आई खूप कोरडं बोलत होती . ‘‘आई , तू रागावलीयेस माझ्यावर ? ’’ ती पोहे वाढत वाढत थांबली . तशीच मान खाली घालून उभी राहिली जरा वेळ . ‘‘नाही रे बाळा . तुझ्यावर का रागवेन . जरा डोकं गरगरतंय . म्हणून . ये खाऊन घे . ’’ तिने ताटली पुढे सरकवली . ताटलीत पिवळेधम्मक पोहे होते . त्या पोह्य़ांकडे पाहून मी सगळं विसरलो . किती सुंदर दिसत होते ते . त्या पिवळ्या रंगाकडे पाहिल्यावर मला आजूबाजूचा सगळं धुरकट दिसत होतं . अलगद वाफ येत होती त्यातून . ती अशी आईच्या चेहऱ्यापाशी जाऊन हरवून जात होती . हिरव्या मिरच्या , दाणे आणि छोटुशी मोहरी तर मण्यांसारखी चमकत होती . काय गोड दृश्य होतं ते . तीन - चार दिवस उपाशी राहिल्यासारखं खात होतो मी . अगदी वेडय़ासारखं . मी खात असताना आई माझ्याकडे डोळे भरून पाहत होती . हसली एकदा . मग परत शांत झाली . जणू कधीच हसली नव्हती . तो अख्खा दिवस मी बाबांना पाहिलंच नाही . पहाटे एक आकृती दिसली होती फक्त पणत्यांच्या आणि आकाशकंदिलाच्या प्रकाशात . त्या आकृतीने आंघोळीनंतर अंगावरचा टॉवेल फेकला , एक झब्बा चढवला . पहाटेच्या जाड आवाजात ‘आलोच’ असं पुटपुटून गायब झाली ती जिन्याच्या अंधारात . पुढचा अख्खा दिवस मला घरात मजाच येत नव्हती . का देव जाणे . थांबावंसंच वाटत नव्हतं . खाली फटाके फोडत असताना जेव्हा जेव्हा वर घराकडे लक्ष जायचा तेव्हा लांब एका टेकडीवर आभाळ भरून आल्यावर कशी ती एकदम अंधारी दिसत , ढगांच्या सावलीत हरवलेली ; तसं दिसायचं घर . अधेमधे वर पाहिलं तर आई एकटी उभी दिसायची गच्चीत . मी दिसलो की स्माइल करायची . मला आठवतंय माझं आणि आईचं बोलणं त्या दिवसांमध्ये फक्त स्माइलनेच व्हायचं . ती माझ्याकडे बघून हसायची आणि मी तिला जीभ बाहेर काढून चिडवायचो . मग तीपण तेच करायची आणि परत हसायला लागायची मी आणि ताई दिसलो की . ते हसणं माझ्यापुरतं होतं फक्त . फटाके पुष्कळ फोडले आज मी . आमच्या वाडय़ात शहा काकू राहायच्या , त्यांचा मुलगा लोकेश , त्याने दोन पिशव्या भरून फटाके आणले होते . तो खूप लहान असल्यामुळे तो सारखा मला ‘दादा हे फोडून देना , ते फोडून देना . . ’ असं म्हणत म्हणत आख्खी एक पिशवी मलाच दिली . मला काय . मी फोडले . माझ्याकडे चिमणी , लक्ष्मी आणि पाणपट्टय़ा होत्या . भुईनळे आणि चक्र संध्याकाळसाठी होते . नाग गोळ्या होत्या थोडय़ा . त्या नानीला घराबाहेर पेटवून दाखवल्या . त्या गोळीचा नाग होताना नानी अशी घाबरून हसायला लागायची . तिला बघून मला हसू यायचं . नानी आमची टिपिकल आजी होती . आजी हा शब्द उच्चारल्यावर जो चेहरा समोर येतो ना . . तसाच चेहरा . जाड िभगांचा चष्मा , खूप जास्त पांढरे केस आणि तेच पातळ अंगावर . रोज . नानी घरात नाही राहायची . बाहेर उंबऱ्याशीच तिने तिची जागा तयार केली होती . बबनबरोबरच्या एका भांडणानंतर ती तिथेच झोपायची . तिथेच जेवायची . तिथेच आजारी पडायची आणि तिथेच बरीही व्हायची . मी फटाके फोडून वर आल्यावर नानीलाही विचारलं , ‘बाबा कुठे गेलेत माहितीये का गं तुला ? ’ नानीने आईकडे पाहिलं आणि परत आपल्या दात नसलेल्या हिरडय़ांवरून ओठ फिरवत बसली . मला डोळ्यांनी ‘गप्प बस’ असा इशारा केला आणि तिच्या वाटीतल्या चार शंकरपाळ्या माझ्या हातात ठेवल्या . जाम राग आला मग मला तिचा . आता ‘बाबा कुठे गेलेत’ यात गुपित ठेवण्यासारखं काय आहे ? सांगत का नव्हतं मला कुणीच ? काही सरप्राइज आणायला तर गेले नसतील ? म्हणजे असेच एकदा सकाळी गायब झाले होते आणि संध्याकाळी येताना कॉलर आयडी असलेला फोन घेऊन आले होते . आख्ख्या वाडय़ाला सांगून आलो होतो मी नाचत नाचत . बाबा टीव्ही आणायला तर गेले नसतील ना ? आमच्याकडे टीव्ही नव्हता . . म्हणजे पूर्वी होता , आता नव्हता . कारण काही दिवसांपूर्वी खूप लोक आले होते घरी . . साताठजण . शर्ट पॅण्ट घालून . ते आमच्या घरातलं सगळं घेऊन गेले होते . टीव्ही , फ्रिज , कॉलर आयडी फोन , कुलर . . सगळं . बाबा म्हणाले सगळ्याचं सव्र्हिसिंग करायचंय . खूप दिवस लागणार होते ते सगळं नीट व्हायला . माझा मिताशीचा टीव्ही व्हिडीओ गेम आईने पटकन कपाटात ठेवला होता म्हणून तो नाही नेला . तो बिघडलाच नव्हता . तो कशाला नेतील ? तेव्हापासून खूप बोर होत होतं . एक ब्लॅक अॅण्ड व्हाइट टीव्ही आणला होता तात्पुरता . . पण त्यात मजा नाही यायची . आई म्हणायची तो टीव्ही माझ्यासारखा आहे . दोन दणके घातले की चांगला चालतो . आणि ती हे सगळ्यांना सांगायची . तिला तिचा हा विनोद बहुतेक प्रचंड आवडलेला . दुपारी माझ्या दोन्ही मावश्या घरी आलेल्या . आईच्या लहान बहिणी . त्या आईसोबत कॉटवर बसलेल्या आणि तिघी एकत्र रडत होत्या . ताई म्हणायची त्या तिघींना सीसीडी झालाय . कम्पल्सिव्ह क्राइंग डिसऑर्डर . एकीच्या डोळ्यात पाणी आलं की बाकी दोन्ही पुढच्या सेकंदाला रडायला लागायच्या . आणि मग त्यांच्यात डोळे पुसायची स्पर्धा व्हायची . पण माझ्या खूप लाडक्या मावश्या आहेत त्या . मला खूप आवडायचं त्या घरी आल्या की . आज थोडं वेगळं वाटत होतं . आई दोघींच्यामध्ये बसून फक्त रडत होती आणि त्या दोघी तिला समजावत होत्या . तिच्या डोक्यावरून , पाठीवरून हात फिरवत होत्या . मी जवळ गेलो तर मावशीने मला थांबवलं . ‘ये जेवायला वाढते तुला . ’ ‘आई का रडतेय ? ’ मी विचारलं . ‘तिला बरं नाही वाटते . पोटात दुखतंय’ मी परत काही तरी विचारायला जाणार तेवढय़ात मावशीने जेवणाचं ताट वाढून समोर ठेवलं . आईने माझ्यासाठी तांबडय़ा माठाची भाजी , गाजराची चटणी आणि आमटी केली होती . मी परत हरवून गेलो . परत आजूबाजूचं विसरून गेलो . माझी आई माठाची भाजी जगात सगळ्यात उत्तम करते . मी तेव्हा पोळ्या कमी आणि भाजीच खूप खायचो . त्या माठाच्या भाजीतून थोडं लाल पाणी पोळीकडे सरकायचं . आणि पोळी खालून लाल व्हायची . आणि बरोब्बर शेवटचा घास ओल्या पोळीचा असायचा . खूप सुंदर लागायचं ते . आणि आज तर भाजी आणि चटणी इतकी अप्रतिम होती की गुंगीच आली मला . का नाही येणार . मी बाल्कनीत गेलो . आईला घट्ट मिठी मारून पप्पी दिली . तिनेही दिली . आणि आत गेलो झोपायला . पडदे सरकवले . टेबलावरचा फॅन लावला . आणि तडक पांघरुणात शिरलो . गुरफटून झोपलो . पहाटेसारखीच थंडी वाजत होती . दोन्ही हातांनी पांघरूण छातीशी धरलं आणि थोडय़ा वेळेपुरता नाहीसा झालो . माझ्या शाळेच्या मदानावर लाकडाच्या फळकुटांनी बनवलेल्या स्टेजवर आईचं नाटक चालू होतं . त्यात ती आणि आणखी एक म्हातारे गृहस्थ होते . पहाटे पाच वाजता कडाक्याच्या थंडीत आई भरजरी साडी नेसून , खूप सारे दागिने घालून काम करत होती . खूप सुंदर दिसत होती . पुणे स्टेशनवरच्या ट्रेनचा आवाज जसा सगळीकडे पसरायचा तसा आईचा आवाज अख्ख्या ग्राऊंडभर घुमत होता . तिच्या एकटीचा आवाज . मी माझ्या बाकडय़ावर बसून , खिडकीतून डोकावून , आईला स्टेजवर काम करताना पाहत होतो . तिचे ओठ हालत नव्हते . जरापण . पण तिचा आवाज मला जणू घट्ट मिठी मारून बसला होता . ती तिच्या डोळ्यांनी बोलत होती अख्खं नाटक . बाकीची सगळी मुलं मान खाली घालून अभ्यास करत होती . मी निरखून पाहिलं तर सगळे बाकडय़ाला डोकं लावून डोळे बंद करून काहीतरी लिहीत होते . ताई शाळेबाहेरच्या टाकीशी उभी राहून तिच्या वॉटरबॉटलमध्ये पाणी भरत होती . तिने माझ्याकडे हसून पाहिले आणि मला तिकडे बोलावलं . मलापण तहान लागली होती . मी उठलो तर आजूबाजूच्या सगळ्या मुलांनी एकत्र माना वर केल्या आणि सगळे माझ्याकडे पाहू लागले . त्यांचे डोळे काळे होते . पूर्णपणे काळ्या शाईसारखे . मी धावत सुटलो . माझ्या शाळेचा लांबलचक न संपणारा कॉरिडॉर पार करून ग्राऊंडवर धावत सुटलो . आईच्या स्टेजजवळ जाऊन बसलो एकटाच . आजूबाजूला कुणीही नव्हतं . मी एकटाच . गुडघे छातीशी धरून मी बसून राहिलो तिचे नाटक बघत . मी तिच्याकडे पाहिले तर तिचे ओठ हालत होते , पण तिचा आवाज येत नव्हता . मला अचानक बहिरं झाल्यासारखं वाटलं . काम करता करता तिचं माझ्याकडे लक्ष गेलं आणि ती तशीच थांबली . स्टेज उतरून खाली आली माझ्याजवळ . मी तिच्याकडे खिळल्यासारखा पाहत होतो . ती कुठल्यातरी राणीसारखी दिसत होती . तिचा चेहरा जणू चांदण्यांसारखा चमकत होता . ग्राऊंडवरचं स्टेज नाहीसं झालं . शाळापण . सगळीकडे अंधार पसरलेला आणि गार वारा सुटलेला . आई हळूहळू माझ्या जवळ आली आणि तिने माझ्या हातात एक काचेची बाटली ठेवली . तिच्यातून एक प्रकारचा घाण वास येत होता . ‘हे काय आहे आई ? हे तू मला का दिलंयस ? मला नाही आवडत हे . आपण घरी जाऊ या ? ’ नजर माझ्यावर ठेवून ती हळूहळू मागे सरकत होती . तिच्या अंगावरचा एक - एक दागिना गाळून खाली पडत होता . तिच्या डोळ्यातली चमक कमी होताना जाणवत होती . ती मागे सरकत गेली आणि अंधारात गायब झाली . पूर्ण अंधार . संध्याकाळी झोपेतून उठल्यावर आपण खूप वर्षांनी जागे झालो आहोत असं वाटत होतं . डोकं हलकं जड झालं होतं . तहान लागली होती . बाहेर अंधार पडला होता . कुठूनतरी लांबून सनई ऐकू येत होती . . आणि दिवाळीतला माझा सगळ्यात आवडता गंध येऊ लागला होता . प्रत्येक सणाचा एक वास असतो . जो आपल्या नकळत आपल्याला वेगळ्या जगात नेतो . आपल्याला थांबवतो . आपल्यासमोर आठवणींनी भरलेली एक पेटी आणून ठेवतो आणि आपण त्याच तंद्रीत , त्या पेटीमध्ये आपल्याला आवडणारी आठवण शोधत राहतो . दिवाळीतला गंध काही वेगळाच असतो . उदबत्त्या , झेंडूची फुलं , फटाके , फराळ , अत्तर या सगळ्यांनी भरलेला . तो गंध जागेपणीही येतो . स्वप्नातही येतो . मी माझ्या गुबगुबीत आणि उबदार रजईला मिठी मारून आणि उशीवरच्या फुलांच्या चित्रांवरून बोट फिरवत पडून राहिलो होतो . बाहेर लावलेल्या आकाश कंदिलाचा प्रकाश खाली फरशीवर पडला होता . वाऱ्यासोबत जसं आकाशकंदील हालत होता तसा तो प्रकाशही इकडे - तिकडे नाचत होता . थोडय़ावेळाने माझ्या लक्षात आलं की घरात मी एकटाच . मी उठून स्वयंपाकघरात पाहिलं . गच्चीत पाहिलं . कुणीच नव्हतं . शेगडीवरच्या चहाच्या भांडय़ात चहा तसाच होता , नुकताच केलेला . फोन रिसिव्हरवरून खाली पडून लोंबकळत होता . टीव्ही चालू होता , पण त्यातून आवाज येत नव्हता . अचानक सगळे गेले कुठे ? तेवढय़ात ताईची हाक आली खालून . ‘आवर पटकन . आणि खाली ये . ’ ‘कुठे जायचंय ? आई कुठाय ? ’ ‘तू ये खाली . ’ ती मला तिच्या गाडीवरून प्रभात रोडवरच्या इन्कम टॅक्स लेनमध्ये घेऊन आली . आमची आवडती लेन . तिथे खूप मस्त घरं असतात . काही मस्त बंगलेसुद्धा असतात . आमचा नेहमीच टाइमपास असतो तो . कंटाळा आला की ताईच्या मागे बसून प्रभात रोडवर जाऊन लोकांची घरं बघत िहडायचं . तिथे एक वेगळ्याच प्रकारचा गारवा असतो . तिथल्या सोसायटी कमालीच्या सुंदर असतात . शांत असतात . खिडक्यांमधून कुणी तरी स्वयंपाक करताना दिसतं , कुणी टीव्ही बघत पडून असतात , कुणी घर आवरत असतात , कुणी चहा पीत असतात . मला कायम प्रश्न पडतो की यांचं आयुष्य कसं असेल या मस्त मस्त घरांमध्ये ? काय करीत असतील हे आता ? काय बोलत असतील ? किती छान राहत असतील ना ? मग आम्ही दोघं कॅनॉल रोडवरची पाणीपुरी खायचो आणि फ्री मिळालेल्या मसाला पुऱ्यांना फुंकर मारत हळूहळू खात त्या शांत रस्त्याकडे पाहत बसायचो . आज तर तो रस्ता फार सुंदर दिसत होता . एरवी तिथल्या दाट झाडींमुळे तो रस्ता अंधारा दिसायचा , पण आज लोकांच्या खिडकीतल्या कंदिलांमुळे अख्खा रास्ता उजळून गेला होता . मी अशाच कुठल्या तरी कंदिलाकडे पाहत बसलो होतो . ‘आणखी एक - एक खाऊ या का ? ’ , ताईने विचारलं . तेवढय़ात मला लक्षात आलं की , इतका वेळ मी आणि ताई बोललोच नव्हतो एकमेकांशी . ती पण वेगळ्याच तंद्रीत होती . ‘मला नको . तुला हवी तर घे . तू कुठे होतीस दिवसभर ? ’ तिने ऐकून न ऐकल्यासारखं केलं . . मग थोडय़ा वेळाने . . ‘बरं ऐक . आईला फार प्रश्न विचारू नकोस . त्यांचं भांडण होणारे आज . खूप जास्त . तू झोपलेला असताना आईला कुणाचा तरी फोन आला आणि ती तशीच बाहेर गेली . खूप रागावली होती . ’ ‘ओके . पण तू कुठे होतीस ? ’ ‘मत्रिणीकडे होते . नव्हतं थांबावंसं वाटत . आम्ही मत्रिणी महाबळेश्वरला जाणारोत काही दिवस . कंटाळा आलाय मला सगळ्याचा . चल तू पण . आईला पण घेऊन जाऊ . माझा जॉब सुरू होऊ दे रे . ’ मी तिला काही तरी विचारणार तेवढय़ात तीच , ‘बाबा कुठे गेलेत म्हणून नको विचारूस . मला माहीत नाही . कळेलच आता . यांना पण दिवाळीतच सुचलं असं वागायला . ’ मला ती काय बोलतीये हे काहीच कळत नव्हतं . ‘आणखी एक - एक खाऊ या ? ’ , मी विचारलं . . ती हसली . ‘चल . खाऊ या . ’ वाडय़ाखाली आल्यानंतर मित्रांसोबत भरपूर फटाके फोडले माझ्याकडचे भुईनळे आणि चक्रसुद्धा आणले मी . चतन्यच्या आईने आम्हाला पेप्सीकोला दिले . मी तीन संपवले . फटाके फोडून झाल्यावर आम्ही शिरा - पुरी खेळायला लागलो . ते खेळताना आमचा आरडाओरडा अगदी बाजीराव रोडपर्यंत ऐकू जायचा . खेळता खेळता केतनचा झब्बा फाटला . खूप रडायला लागला . . ‘आई खूप मारणार आता ! ’ , असं म्हणत म्हणत घरी पळून गेला . तेवढय़ात फाटककाका एक मोठी पिशवी घेऊन त्यांच्या गाडीतून उतरले . तीन - चार लांबुडके बॉक्सेस होते त्यात . मला चटकन कळलं ते काय आहे ते . माझी सगळ्यात आवडती गोष्ट . सगळ्यात जास्त . ‘काय रे . येतोयस का गच्चीवर ? ’ त्यांनी विचारलं . ‘नको काका . . मी पत्र्यावरून पाहतो . ’ मी शेजारी पडलेली माझी फटाक्यांची पिशवी उचलली आणि जरा जास्त घाईघाईत घराचे जिने चढत वर आलो . अंगावरचा झब्बा काढला . टी - शर्ट चढवला . एका बाऊलमध्ये थोडा चिवडा आणि तीन चकल्या घेतल्या . कॉटवर चढलो . वर एक सतरंजी टाकली . चिवडय़ाची वाटीही हात वर करून सरकवली . कठडय़ाशेजारच्या जाळीवर पाय ठेवला आणि त्याचा आधार घेऊन पत्र्यावर हात टाकला . हाताला काचेचं काहीतरी लागलं . काचेची बाटली होती एक . त्यावर ओल्ड माँक असं लिहिलं होतं . पत्र्यावर चढल्यावर दिसलं की अजून १५ - १६ बाटल्या पडल्या आहेत . प्रत्येक बाटलीवर वेगळं चित्र होतं . या वेळेस खूप होत्या . एरवी तीन - चार असायच्या . खूप घाण वास येत होता . म्हणून मी त्या एकेक करून कोपऱ्यात नेऊन ठेवल्या . समोरच्या गच्चीवर फाटककाका आले त्यांच्या मुलांसोबत . त्यांनी पिशवीतून ते बॉक्सेस काढले . मी पटकन सतरंजीवर जाऊन आडवा पडलो . आकाशाकडे तोंड करून . ‘लागला . . लागला . . ’ असा ओरडण्याचा आवाज आला आणि थोडय़ा वेळाने त्या काळ्या आकाशावर केशरी रंगाची रेघ ओढल्यासारखा एक बाण वर आला . हळूहळू वर गेला . जरा थांबल्यासारखा झाला आणि तेवढय़ात . . धडाम . . संपूर्ण आकाशावर वेगवेगळ्या रंगांच्या चांदण्या चमकल्यासारखं झालं . आता सगळ्या बाजूंनी एकेक करून बाण येऊ लागले आणि मागचं काळं आकाश दिसेनासं होईपर्यंत फुटू लागलं . सगळे वेगवेगळ्या रंगांचे . वेगवेगळ्या प्रकारचे . वेगवेगळ्या चांदण्यांचे . मी एका सेकंदापुरतेसुद्धा डोळे मिचकावले नाहीत . पाहत बसलो त्यांच्याकडे वेडय़ासारखा . आपण स्वतः आकाशात असल्यासारखं वाटलं . तरंगत असल्यासारखं . मला त्या बाणांची एक गोष्ट फार आवडायची . आधी तो बाण फुटतो आणि थोडय़ा वेळाने आपल्याला त्याचा आवाज ऐकू येतो . मी मधेमधे सेकंद मोजायचो . कधी दोन , कधी तीन ; पण तो आवाज यायचा नक्की . मला खूप जादूई वाटत होतं ते सगळं . आपल्यासाठी केलेली जादू . कधी कधी वाटायचं आपण रात्रभर पडून राहावं इथेच आणि आपल्या डोळ्यांसमोर बाण फुटत राहू देत , रात्रभर . फटाक्यांचे आवाज थांबले आणि मला त्याच्या मागे लपलेल्या आरडाओरडीचे आवाज येऊ लागले . मी इकडेतिकडे वळून पहिलं . खाली रस्त्यावर पाहिलं . कुणीच नव्हतं . आता तो आवाज वाढत चालला होता . जवळ येऊ लागला होता . असं वाटलं की , आपल्यापैकी कोणावर तरी कुणी तरी ओरडतंय . नंतर मी त्या आवाजांना ओळखलं . आई - बाबा . ताई म्हणाली ते खरं होतं . मी पत्र्यावरून वाकून पाहिलं . आज मी बाबांना पहिल्यांदा तसं पाहिलं . एक वेगळाच माणूस होता तो . वेगळाच चेहरा . वेगळे डोळे . वेगळं बोलणं . झब्बा फक्त तोच होता . सकाळी पाहिलेला . बाबांचा हा चेहरा कधीकधीच दिसायचा . पाहुणे घरी आल्यावर ते सगळे स्टीलच्या ग्लासातनं काही तरी पीत बसायचे तेव्हा . आज तो चेहरा ठळक दिसत होता . हॉरर फिल्म्समध्ये दाखवतात ना तसं ; की एका चांगल्या माणसाच्या शरीरात भूत शिरतं आणि त्याचा चेहरा बदलतो , वागणं - बोलणं बदलतं . तो माणूस मग विचित्र आणि घाणेरडा दिसायला लागतो . नकोसा वाटतो . बाबांच्या अंगात काय शिरलं असेल ? दोघंही जिवाच्या आकांतानं एकमेकांवर ओरडत होते . आई रडत होती . बाबांना नीट उभंही राहता येत नव्हतं . आईने त्यांच्या तोंडासमोर फोनचं बिल धरलं होतं आणि ती काय काय विचारत होती . बाबा खूप बोलायचे फोनवर आई झोपली की . म्हणून चिडली असेल का आई ? बाबांनी तिला काही तरी सांगून थांबवलं . ती शांत झाली काही क्षण आणि मग चेहरा हाताच्या तळव्यांनी झाकून ओरडायला लागली . ती आता रडत नव्हती , चिडली नव्हती , फक्त ओरडत होती , जोरात चटका बसल्यासारखा . ती इतक्या जोरात ओरडली की माझे कानच बंद झाले . मला काहीच ऐकू येत नव्हतं . मी आईच्या ओरडण्याकडे बघत राहिलो नुसता . मला वाटलं की कदाचित तिचाही आवाज थोडय़ा वेळाने येईल . मी सेकंद मोजत राहिलो ; पण आलाच नाही . बिलकूल नाही . आईने थोडय़ा वेळाने बाबांना घराच्या दरवाजाकडे बोट करून दाखवलं आणि ते निघून गेले . परत जिन्याच्या अंधारात गायब झाले . मी वर सरकलो आणि मांडी घालून आकाशाकडे पाहत बसून राहिलो . मी डावा हात छातीशी लावला तर खूप धडधड जाणवत होती . आता काय झालं नक्की ? कुणाची चूक होती ? बाबा कुठे गेले ? आणि आता मी हे कुणाला विचारू ? फक्त प्रश्न . आता आजूबाजूंच्या फटाक्यांचाही आवाज येत नव्हता . अवतीभोवतीचं सगळं जग चमकत होतं नुसतं . मला हळूहळू त्या फुटणाऱ्या बाणांची भीती वाटू लागली . प्रत्येक बाण फुटायचा तेव्हा त्याचा एक भयाण चेहरा तयार व्हायचा आणि जवळ जवळ येऊ लागायचा . मी डोळे गच्च मिटून घेतले . आता फक्त छातीतील धडधड ऐकू येत होती . धाम ! धाम ! धाम ! थोडय़ा वेळाने पत्र्यावर हालचाल जाणवली . मी चपापून पाहिलं . पत्र्यावर एक हात आला आणि एक - एक बाटली घेऊ लागला . मी वाकून पाहिलं तर आई प्रत्येक बाटली एका पोत्यात भरत होती . ती शून्यात बघून ते करत होती . सगळ्या बाटल्या संपल्यानंतर ती परत चाचपडून बघत होती . हात लांब करून बघत होती . ती ते करत असताना मी तिच्या हातावर हात ठेवला . तिने चटकन माझ्याकडे पाहिलं . आम्ही दोघंही शून्यात बघितल्यासारखे एकमेकांकडे बघत राहिलो . खूप वेळ . कुणी काहीच बोलत नव्हतं . निर्विकार चेहरा आरशात बघावा असे पाहत राहिलो . नंतर अचानक तिच्या डोळ्यांमध्ये जीव आल्यासारखं झालं . ती हसली आणि जीभ बाहेर काढून चिडवलं मला . ‘‘ये लवकर खाली . गंमत देते तुला , ’’ असं म्हणून आत गेली . मी थोडय़ा वेळाने खाली उतरून स्वयंपाकघरात गेलो . आई ओटय़ाशी काही तरी करत होती . मी तिच्या जवळ गेलो आणि तिला घट्ट मिठी मारली . खूप वर्षांनी तिला मिठी मारतोय असं वाटलं . खूप शांत वाटलं . धडधड गायब झाली . मी तिला काही तरी विचारायला जाणार तेवढय़ात तिने माझ्या चेहऱ्यावरून हात फिरवला आणि माझ्यासमोर एक ताट ठेवलं . आईने चकोल्या केल्या होत्या . माझ्यासाठी . माझे डोळे मोठे झाले . त्या ताटात चकोल्या पसरल्या होत्या सगळीकडे आणि वर टाकलेला तुपाचा गोळा हळूहळू विरघळून ताटाच्या कडाशी जाऊन थांबत होता आणि एक वेगळ्याच प्रकारचा सुगंध त्यातून येत होता . मी अर्थातच हरवून गेलो . सौजन्य – लोकप्रभा


तिचं जग स्त्रियांना हमखास ऐकायला मिळणारी दोन वाक्यं - ‘तब्येत सुधारली तुझी’ आणि ‘बारीक झालीस गं तू . ’ पण ती उच्चारताना त्या स्त्रीच्या जाड आणि बारीक होण्यामागची कारणं मात्र विचारली जात नाहीत . अलीकडचं एक निरीक्षण आहे . कोणत्याही कौटुंबिक समारंभ - सोहळ्यात काही वाक्यं हमखास ऐकायला मिळतात . अशा समारंभांमध्ये बऱ्याच दिवसांनी , महिन्यांनी , वर्षांनी भेटणारे नातेवाईक - आप्तेष्ट आवर्जून एकमेकांची चौकशी करतात . कसे आहात , तब्येत काय म्हणतेय , आता सध्या काय सुरू आहे , वगरे वगरे गप्पाटप्पावजा चौकशीचा कार्यक्रम होतो . खऱ्या अर्थाने तिथं जो कौटुंबिक सोहळा सुरू असतो त्यात हा चौकशीचा छोटा कार्यक्रम स्वतंत्रपणे सुरू असतो . याचा अनुभव अनेकांना नक्कीच येत असणार . खरा मुद्दा पुढेच आहे . या गप्पांच्या मैफीलीची सुरुवात पुष्कळदा ठरावीक वाक्याने होते ; ती म्हणजे ‘अगं , किती बारीक झालीस तू’ , ‘तब्येत सुधारली तुझी’ , ‘अरे वा . . आता थोडी तरी भरल्यासारखी वाटत्येस’ . आता या वाक्यांमध्ये असलेला अर्थ खरं तर वेगळा असतो . ‘अगं , किती बारीक झालीस तू’ या वाक्यात ‘किती जाडी होतीस आणि आता बारीक झालीएस’ हा अर्थ दडलाय . ‘तब्येत सुधारली तुझी’मध्ये ‘जाडी झालीएस’ ; तर ‘अरे वा . . आता थोडी तरी भरल्यासारखी वाटत्येस’मध्ये ‘किती किडकिडीत होतीस , आता जरा बरी दिसत्येस’ असे अर्थ लपले आहेत . थोडक्यात काय , मुलीच्या जाड आणि बारीकपणाबद्दल लोकांनाच जास्त काळजी असते हे बहुतांश समारंभांत ऐकायला मिळणाऱ्या अशा संवादांतून अधोरेखित होतं . मुलीचं जाड आणि बारीक असणं यावर अनेक कॉमेंट्स केल्या जातात . पुष्कळदा या कॉमेंट्स करणाऱ्या स्त्रियाच असतात . पूर्वी जाड असलेली एखादी मुलगी बारीक झाली की ती पूर्वी किती जाड होती याची जाणीव करून दिली जाते . तिला नको असेल तरी त्याविषयी बोललं जातं . त्यानंतर कशी बारीक झाली वगरेचं चौकशी सत्र सुरू होतं . मग आता ‘बारीकच राहा’ असा सल्लाही दिला जातो आणि ते ती कसं टिकवून ठेवू शकते याबद्दल सूचनाही केल्या जातात , तिला नको असताना ! असंच बारीक असणाऱ्या मुलींचंही होतं . तिलाही तब्येत सुधारण्याबाबत सल्ले दिले जातात . तिला ठरवू द्या ना तिला कसं राहायचं आहे ते . तिच्यात शारीरिक बदल झाला आहे हे तिलाही माहिती आहेच ना . म्हणजे ती त्याची काळजी नक्कीच घेणार . मग उगाच कशाला तिच्या जाड आणि बारीकपणाबद्दल चर्चा ? लग्नासाठी स्थळ बघताना सगळ्यात आधी मुलीचा आणि मुलाचा फोटो बघितला जातो . मुला - मुलीचे फोटो बघून थोडंफार तिच्या आणि त्याच्या दिसण्यावर बोललंही जातं . प्रथमदर्शनी तो फोटो पसंत पडला तर तिथूनच गाडी पुढे सरकते , पण मुलीचा फोटो बघितला की , ‘ही नको . किती जाडी आहे’ किंवा ‘खूपच बारीक आहे . त्याला सूट होणार नाही’ असे शेरे दिले जातात . अर्थात ही शेरेबाजी मुलाचा फोटो बघूनही होत असते , पण मुलींच्या बाबतीत होत असलेलं प्रमाण थोडं जास्त आहे , असं आपण नक्की म्हणू शकतो . ३० हजार पगार असलेली मुलगी लग्नासाठी जेव्हा ६० हजार पगार असलेल्या मुलाची अपेक्षा करते तेव्हा तिच्या या अपेक्षेला नावं ठेवली जातात . आधी स्वतःकडे बघावं , नंतर अशा अपेक्षा कराव्यात , असा टोमणाही मारला जातो . पण असंच मुलींच्या जाड - बारीकपणाबद्दलही होतं . मुलगा मुलीचा फोटो बघून ‘ही खूपच जाडी आहे’ किंवा ‘बारीक आहे’ असं म्हणतो तेव्हा तो स्वतःला आरशात बघायला विसरतो का , असा प्रश्न पडल्यावाचून राहत नाही . ‘किती जाडी झालीस तू’ किंवा ‘किती बारीक झालीस तू’ हे उद्गार बहुतांश वेळा कौटुंबिक समारंभात ऐकायला मिळतात . पण ‘का जाडी झालीस तू किंवा इतकी बारीक कशी झालीस ; काही प्रॉब्लेम आहे का’ असं फारच क्वचित विचारलं जातं . पण एखाद्या मुलीच्या जाडेपणा किंवा बारीकपणाला कोणतं कारण आहे , हे कोणालाच जाणून घ्यावंसं वाटत नाही . ती आधीपेक्षा कशी वेगळी दिसायला लागली आहे याकडे बोट दाखवलं जातं आणि त्यावर चर्चा होत असते . मग ती कशामुळे जाड किंवा बारीक झाली आहे याबद्दलची त्यांची काल्पनिक कारणमीमांसा तेच ठरवतात . पण त्यापकी कोणालाही त्याची शहानिशा करावीशी वाटत नाही . एखादी मुलगी बारीक असेल किंवा मुळातच तब्येतीने व्यवस्थित असेल आणि लग्नानंतर जाड झाली असेल तर तिला हमखास एक वाक्य ऐकावं लागतं ; ‘लग्न मानवलं तुला . ’ मग ते तिच्या सासरचे असोत किंवा माहेरचे . दोन्हीकडचे नातेवाईक तिला हे ऐकवतात . ‘लग्न मानवलं तुला’ या वाक्यात दोन अर्थ आहेत . एक शारीरिक संबंधांशी जोडला आहे आणि दुसरा कौटुंबिक वातावरणाशी . शारीरिक संबंध म्हणजे त्या मुलीला संसारसुख उत्तम लाभलंय आणि कौटुंबिक वातावरण म्हणजे सासरकडची माणसं चांगली आहेत , तिथं तिच्या जेवणाखाणाची आबाळ होत नाही . तिथली मंडळी तिच्याशी व्यवस्थित वागतात . या दोन्ही गोष्टी बरोबर आहेत . पण हे कोणत्याही मुलीच्या बाबतीत होत असतं . मग असं चारचौघांत फक्त तिलाच पॉइंट आऊट करून तिला माहीत असलेलीच गोष्ट पुन्हा का सांगावी ? खरं तर स्त्रीच्या शारीरिक प्रकृतीतले काही बदल अपेक्षित असतातच . म्हणजे ते प्रत्येक स्त्रीच्या बाबतीत घडतातच . शारीरिक संबंधांनंतर स्त्रीमधल्या संप्रेरकांमध्ये ( हार्मोन्स ) होत असलेले बदल अगदी स्वाभाविक आहेत . असेच काही बदल तिच्या गरोदरपणात आणि नंतर बाळंतपणातही दिसतात . हे सगळं माहीत असूनही तिच्या शारीरिक बदलाकडे बोट दाखवलं जातं . कोणत्याही व्यक्तीच्या शारीरिक रचनेत ठरावीक काळानंतर बदल होतच असतात . हा विज्ञानाचा नियमच आहे . मग त्यात स्त्री ठरावीक वर्षांनंतर वेगळी दिसायला लागली , जाड किंवा बारीक झाली तर त्यात विशेष असं काहीच नाही . बारीक असण्यावरही बरीच चर्चा केली जाते . एखादी मुलगी मुळातच बारीक असेल , तिच्या शरीराची ठेवणच तशी असेल तर ती तरी काय करणार ? अशा बारीक मुलीचं लग्न झाल्यानंतरही ती बारीकच राहिली तर त्यावरूनही तोंडसुख घेतलं जातं . ‘लग्नानंतरही तब्येत सुधारली नाही तुझी . सासरकडचे काही खायला वगरे देत नाहीत का’ असं विचारलं जातं . हे सगळं गमतीने असलं तरी त्या विचारण्यामागे बऱ्याचदा ‘सासरी सगळं बरंय ना’ हा छुपा खवचट प्रश्न असतो . त्या मुलीला सासरी व्यवस्थित खायला वगरे देत नाहीत , तिची काळजी घेत नाहीत म्हणून ती बारीकच आहे असा तर्क थोडय़ा वेळासाठी ग्राह्य़ धरला तरी एक प्रश्न उरतोच . त्या मुलीला खायला देत नाहीत म्हणून ती बारीक असेल तर मग तिच्या माहेरीसुद्धा तिची नीट काळजी घेतली गेली नसेल का ? कारण ती तर जन्मापासूनच बारीक होती . तिची तशी ठेवणच होती . थोडक्यात , लग्नानंतरही ती मुलगी बारीकच राहिली तर सासरी काही तरी गडबड आहे हे समीकरण पूर्णतः चुकीचं आहे . जाड किंवा बारीक असणं हे व्यक्तीच्या जनुकांवरून ( जीन्स ) ठरतं . त्या मुलीच्या पालकांच्या शारीरिक रचनेनुसार तिच्या शरीराची रचना ठरत असते . मुलगी पौगंडावस्थेत येताना तिच्या शरीररचनेत बदल होत असतात . मुलीची स्त्री होताना तिच्यात आपसूकच बदल होत असतात . तिच्या मासिक पाळीच्या वेळीही काही बदल होतात . जाड किंवा बारीक होण्यामागे मासिक पाळीतली अनियमिततासुद्धा प्रामुख्याने कारणीभूत असते . काहींना मानसिक ताणामुळे जडत्व येतं , तर काही त्याच कारणामुळे बारीकही होतात . बाळंतपणानंतरही काही स्त्रिया जाड होतात , तर काहींची बारीक असण्याचीच ठेवण असल्यामुळे त्या बाळंतपणानंतरही तशाच असतात . या सगळ्या कारणांव्यतिरिक्तही जाड - बारीक होण्याची इतरही अनेक कारणं असतात , पण या कारणांकडे सोयीस्कररीत्या दुर्लक्ष केलं जातं . तिच्या जाड आणि बारीकपणावरून तिला नेहमी हिणवलं जातं . या हिणवण्यापेक्षा तिला जर त्याच्या कारणांविषयी वेगळ्या भावनेने विचारलं तर तिलाही अवघडल्यासारखं होणार नाही . चैताली जोशी – response . lokprabha @ expressindia . com / @ chaijoshi11 सौजन्य – लोकप्रभा


ख्रिसमसच्या काळात अमेरिका अथवा युरोपमध्ये बर्फाच्छादित वातावरणात उत्साह ओसंडून वाहताना दिसतो . ख्रिसमस म्हटला की रेनडिअर , ख्रिसमस ट्री , सर्वत्र बर्फाची चादर असे काहीसे रूप डोळ्यासमोर येते . परंतु गेल्या काही वर्षांपासून अशियातील देशांमध्येदेखील ख्रिसमसचा उत्साह जाणवत असून , देशविदेशातील लोक ख्रिसमस साजरा करण्यासाठी सिंगापूर आणि बँकॉकसारख्या ठिकाणांना प्राधान्य देताना दिसतात . ख्रिसमस काळात येथे रेनडिअर किंवा बर्फ इत्यादीची कमतरता असली , तरी सर्वत्र झगमगाट आणि शॉपिंगचा मूड अनुभवायला मिळतो . जोडीला खवय्यांसाठी उत्तमोत्तम खाण्याच्या पदार्थांची रेलचेल असते . छायाचित्रणाची आवड असणारे , खरेदीसाठी उत्सुक असलेले , पार्टी करणारे आणि आपल्या चिमुकल्यांसह ख्रिसमसची मजा लुटणाऱ्यांना आकर्षित करण्यासाठी साधारण महिनाभर अगोदरपासूनच सिंगापूरमध्ये ख्रिसमसची तयारी सुरू होते . सिगापूरमधील ‘ऑर्चर्ड रोड’ झगमगाटी लाईटिंगने ११ नोव्हेंबरपासूनच उजळून निघाला आहे . १ जानेवारीपर्यंत हा झगमगाट असाच राहाणार असून , महिनाभरापेक्षा अधिक काळ ख्रिसमसचा आनंद लूटता येणार आहे . सिगापूरमधील ख्रिसमस सेलिब्रेशन खव्वये आणि शॉपिंगची मजा लुटणाऱ्यांसाठी पर्वणीच आहे . येथे तुम्हाला रेनडिअर अथवा बर्फ अनुभवायला मिळणार नाही . परंतु दिव्यांच्या रोषणाईने सजवलेले रस्ते आणि इमारती , झाडांवर सोडलेल्या दिव्यांच्या माळा , मोठ - मोठ्या शॉपिंग मॉलमधील खरेदीदारांची धावपळ मनात उत्साह निर्माण करते . ख्रिसमस काळातील हे उत्साही वातावरण आणि झगमगाट भारावून टाकणारा असतो . दरवर्षी डिसेंबर महिन्यात शॉपिंगसाठी प्रसिद्ध असलेल्या ‘ऑर्चर्ड रोड’वर दिव्यांची रोषणाई करून सणासुदीचे वातावरण निर्माण केले जाते . सिंगापूरमधील ख्रिश्चन लोकांसाठी तर ख्रिसमसे खास महत्व . ते धार्मिक कार्यक्रमासोबतच कृत्रिम बर्फातील धमाल - मस्ती , सांताक्लॉज आणि ख्रिसमस गिफ्टची मजा लुटतात . अन्य लोकंदेखील तितक्याच ऊत्साहाने यात सहभागी होतात . सिंगापूरमधील उच्च जीवनशैली आणि शॉपिंगसाठी प्रसिध्द असलेला ‘ऑर्चर्ड रोड’ या काळात ख्रिसमसच्या रंगात रंगून जातो . ‘ऑर्चर्ड रोड’वरील मोठ - मोठे मॉल्स आणि रस्त्याच्या कडेला असलेले वृक्ष डोळे दिपवणाऱ्या रोषणाईने सजवलेले असतात . संपूर्ण ‘ऑर्चर्ड रोड’वर सर्वत्र झगमगाट पाहायला मिळतो . या आनंदाच्या वातावरणात भर घालण्यासाठी अनेक कलाकार ‘ऑर्चर्ड रोड’वर आपली कला सादर करताना पाहायला मिळतात . १९८४ पासू सुरू झालेला ‘ऑर्चर्ड रोड’वरील ख्रिसमस वर्षागणिक अधिकच खुलत आहे . पर्यटकांचा हॉलिडे मूड द्विगुणित करण्यासाठी ‘एण्डलेस वंडर ख्रिसमस व्हिलेज’ची निर्मिती करण्यात आली आहे . तर ‘सिव्हिक प्लाझा’मध्ये चिमुकल्यांसाठी एक राजवाडा उभारण्यात आला आहे . त्याचबरोबर चविष्ट खाद्यपदार्थांची रेलचेल आणि रस्त्यावरील कलाकारांच्या अदाकारीचा आनंद लुटता येणार आहे . ‘ख्रिसमस व्हिलेज’मध्ये खाद्यपदार्थ आणि फॅशन क्षेत्रातील २५ नामवंत ब्रॅण्डनी आपले तंबू थाटले आहे . ख्रिसमसनिमित्त स्वादिष्ट खाद्यपदार्थ , कला , संगीत , नृत्य , रोषणाई , शॉपिंग , कृत्रिम बर्फातील खेळ , मनोरंजन , करमणूक आणि उत्साहाने भरलेल्या या दिवसांची मजा लुटण्यासाठी सिंगापूरला भेट द्यावी लागेल . सिंगापूरमधील अन्य भागातदेखील काहीसे असेच वातावरण अनुभवायला मिळेल .


ला लिगा फुटबॉल स्पर्धा बार्सिलोना क्लबचे सॅन सेबॅस्टियन येथे विजयाची पाटी कोरी राहण्याचे सत्र कायम राहिले . रविवारी मध्यरात्री झालेल्या लढतीत रिअल सोसिदादने ला लिगा फुटबॉलच्या लढतीत बार्सिलोनाला १ - १ असे बरोबरीत रोखले . सॅन सेबॅस्टियन येथे २००७ नंतर बार्सिलोनाला विजयाची चव चाखता आलेली नाही . पहिले सत्र गोलशून्य बरोबरीत राहिल्यानंतर ५३व्या मिनिटाला विलियन जोसने हेडरद्वारे गोल करून सोसिदादला १ - ० अशी आघाडी मिळवून दिली , परंतु ५९व्या मिनिटाला लिओनेल मेस्सीने बार्सिलोनाला १ - १ अशी बरोबरी मिळवून दिली . त्यानंतर सोसिदादने बचावात्मक खेळ करताना बार्सिलोनाला बरोबरीच्या निकालावर समाधान मानण्यास भाग पाडले . नशिबाने बार्सिलोनाचा पराभव टळला . सोसिदादच्या कार्लोस व्हेलाचे दोन प्रयत्न गोलजाळीला लागून अपयशी ठरले , तर जुआन्मीने हेडरद्वारे केलेला गोल पंचांनी ऑफ साइड दिल्याने अमान्य करण्यात आला . ‘आम्हाला गुण मिळाला , हा एक चमत्कारच म्हणावा लागेल . सोसिदादने आमच्यापेक्षा सरस खेळ केला . आक्रमण आणि बचाव या दोन्ही क्षेत्रांत ते उजवे होते , ’ असे मत बार्सिलोनाचे प्रशिक्षक लुईस एन्रिक यांनी व्यक्त केले . बरोबरीमुळे बार्सिलोनाला दुसऱ्या स्थानी बढती मिळाली असली तरी जेतेपदाच्या शर्यतीत परतण्यासाठी त्यांना पुढील सामन्यात रिअल माद्रिदला नमवावे लागेल . रिअल माद्रिद ३३ गुणांसह अव्वल स्थानी आहे , तर बार्सिलोनाच्या खात्यात २७ गुण आहेत . तत्पूर्वी , अॅटलेटिको माद्रिद विजयपथावर परतला आणि गुणतालिकेत चौथे स्थान पटकावले . डिएगो गॉडीन , केव्हिन गॅमेइरो आणि यानिक कॅरास्को यांच्या प्रत्येकी एक गोलच्या जोरावर अॅटलेटिकोने ३ - ० अशा फरकाने ओसासूनावर मात केली .


‘पद्मावती’ चित्रपटाला होणारा विरोध गेल्या काही दिवसांपासून वाढतच असल्याचं चित्र असून , आता या चित्रपटाला विरोध करणारी आणखी एक संघटना समोर आली आहे . जय राजपूताना संझटनेतर्फे या चित्रपटाच्या प्रदर्शिनाला विरोध केला जात असून , चित्रपट प्रदर्शित केल्यास चित्रपटगृहांची जाळपोळ करु असा इशारा देण्यात आला आहे . राजपूत संघटनानांना दाखवल्याशिवाय हा चित्रपट प्रदर्शित केला जाऊ नये , अशी मागणी त्यांनी केली आहे . या इशाऱ्याकडे दुर्लक्ष केल्यास चित्रपटगृहांमध्ये जाळपोळ करू , अशी धमकीही संघटनेने दिली आहे . ‘इतिहासाची अशी हेळसांड आम्ही खपवून घेणार नाही . त्यातही अलाउद्दीन खिल्जी आणि राणी पद्मावती यांच्यामध्ये कोणतंही नातं असल्याचं प्रतीत होणारी दृश्य चित्रपटात दाखवण्यात आली , तर आम्ही चित्रपटगृहात जाळपोळ करु’ , असं जय राजपूताना संघटनेतर्फे म्हटलं गेलं आहे . याव्यतिरिक्त बऱ्याच घडामोडी कलाविश्वात घडत आहेत . यामध्ये अभिनेता राम कपूरच्या नावाचीही बरीच चर्चा होती . लाखो रुपयांची फसवणूक केल्याचा आरोप त्याच्यावर लावण्यात आला होता . चला तर मग , रामवर हा आरोप नेमका कोणी आणि का लावला आणि काय होत्या बॉलिवूड विश्वातील इतर घडामोडी… . सुमोना चक्रवर्तीच्या वडिलांना रिक्षावाल्याने मारले , प्रकृती गंभीर अभिनेता राम कपूरवर लाखो रुपयांची फसवणूक केल्याचा आरोप पाच वर्षांपूर्वी सैफच्या रिसेप्शन पार्टीत घातलेल्या त्याच ड्रेसमध्ये दिसली सारा ! VIDEO : तुमच्या घरातही दिवाळीची ‘ही’ लक्षणं दिसतात का ? सुबोध भावेसोबत झळकणार ‘नकटू’ VIDEO : . . म्हणून प्रसिद्ध अभिनेत्रीवर आली डोसा विकण्याची वेळ ! ‘द गुड महाराजा’मधून संजय दत्तचा काढता पाय वादग्रस्त आयुष्याची कथा लिहिण्यासाठी ‘या’ गायकाला कोट्यवधींची ऑफर जुबैर खानची सलमानवर शेलक्या शब्दांत टीका


गेल्यावर्षी बॉलिवूडमध्ये अनेक सेलिब्रिटींच्या घरी नव्या पाहुण्यांचे आगमन झाले . शाहिद कपूर - मीरा राजपूत , करिना कपूर खान - सैफ अली खान , शब्बीर अहलुवालिया - कांची कौर , गीता बसरा - हरभजन सिंग या सेलिब्रिटींच्या घरी गोंडस बाळांनी जन्म घेतला . यावर्षीही अनेक बॉलिवूडकरांच्या घरी नव्या पाहुण्यांचे आगमन होणार आहे . नुकतेच मॉडेल अभिनेत्री लिसा हेडनने गोंडस मुलाला जन्म दिल्यानंतर आता सगळ्यांच्या नजरा सोहा अली खान आणि ईशा देओल यांच्याकडे लागल्या आहेत . अलका कुबल - आठल्येंच्या मुलीची गगन भरारी सोहा सोशल मीडियावर बऱ्यापैकी सक्रीय असल्यामुळे तिचे नवनवीन फोटो तिच्या चाहत्यांना पाहायला मिळतात . पण ईशाचे मात्र तसे नाही . सिनेसृष्टीपासून दूर झाल्यावर ती फारसी प्रसिद्धीच्या झोतात येत नाही . पण नुकताच तिच्या एका मैत्रिणीने इन्स्टाग्रामवर तिचा आणि ईशाचा गरोदरपणातला फोटो शेअर केला आहे . हिवाळ्यामध्ये ईशाच्या घरी नव्या पाहुण्याचे आगमन होईल असे म्हटले जात आहे . ईशा प्रसारमाध्यमांपासून दूर असल्यामुळे तिच्या गरोदरपणातल्या या दिवसांपैकी एकही फोटो सोशल मीडियावर आला नव्हता . पण आता हा फोटो पाहून तिच्या चाहत्यांना नक्कीच आनंद झाला असेल हे नक्की . ईशा या फोटोत तिची मैत्रिण आणि शेफ चीनू हिच्यासोबत दिसत आहे . फोटोमध्ये चीनूदेखील प्रेग्नेंट असल्याचे स्पष्ट होते . दोघीही फोटोमध्ये खूपच सुंदर दिसत आहेत . फोटोत ईशाने काळ्या रंगाचा वन पीस आणि क्रीम रंगाचा श्रग घातला आहे . VIDEO : राणा डग्गुबतीच्या आगामी चित्रपटाचा दमदार टिझर पाहिलात का ? ईशा ‘रोडीज एक्स - २’मध्ये परीक्षकाच्या भूमिकेत पाहायला मिळाली होती . याशिवाय २०१५ मध्ये आलेल्या ‘किल देम यंग’ सिनेमात तिने महत्त्वपूर्ण भूमिका बजवली होती . ईशाने २९ जून २०१२ रोजी व्यावसायिक भारत तख्तानी याच्याशी लग्न केले . लहानपणापासून एकमेकांना ओळखणाऱ्या ईशा आणि भारतने वेगवेगळ्या करिअरची निवड केल्यामुळे ते एकमेकांपासून दूर झालेले . पण , ‘टेल मी ओ खुदा’च्या शूटदरम्यान ईशा आणि भारतची पुन्हा एकदा भेट झाली आणि त्यांच्यातील प्रेम बहरले .


धर्मराज चेरथलान , पाटणा पायरेट्सचा कर्णधार ‘‘कबड्डीपटूंना प्रो कबड्डी लीगच्या निमित्ताने पैसा मिळू लागला आहे , ही चांगली गोष्ट आहे . मात्र युवा खेळाडूंनी तंदुरुस्तीला प्राधान्य द्यावे . कबड्डी शारीरिक संपर्कता असणारा खेळ आहे . दुखापतींची शक्यता अधिक खूप आहे . प्रदीर्घ काळ खेळायचे असेल तर तंदुरुस्त राहाणे अनिवार्य आहे . त्यासाठी विशेष प्रयत्न करण्याची आवश्यकता आहे , ’’ असे मत प्रो कबड्डी स्पर्धेतील पाटणा पायरेट्सटचा ४१ वर्षीय चिरतरुण कर्णधार धर्मराज चेरथलानने व्यक्त केले . चाळिशीनंतरही स्पर्धात्मक लीगमध्ये खेळणे , बहुविध फ्रँचाइजींकडून खेळण्याचा अनुभव , प्रो कबड्डीने आयुष्यात झालेला बदल , याविषयी धर्मराजने ‘लोकसत्ता’शी केलेली बातचीत - तामिळनाडूमधील तंजावर माझे गाव . शेती हाच प्रमुख व्यवसाय . निसर्गाच्या लहरीवर चालणाऱ्या व्यवसायामुळे सधनता कधीच नव्हती . घरात खेळांशी संलग्न कोणीच नाही . तीन भाऊ आणि दोन बहिणी अशी पाच भावंडे आहोत . शाळेत असताना कबड्डीशी ओळख झाली . उंची होती , शरीराची ठेवण उत्तम होती . खेळ आवडतो आहे आणि खेळताही येतोय , याची जाणीव झाली आणि नियमितपणे खेळू लागलो . रूढार्थाने प्रशिक्षक असे कोणीच नव्हते . निरीक्षणातून शिकत गेलो . हो . शालेय टप्पा ओलांडल्यानंतरही कबड्डीचा ध्यास जोपासला . जिल्हा , राज्य असे टप्पे पार केल्यानंतर चांगल्या प्रदर्शनाच्या बळावर भारतीय रेल्वेत निवड झाली . रेल्वेने आतापर्यंत असंख्य खेळाडूंना आर्थिक स्थैर्य मिळवून दिले आहे . रेल्वेतर्फे खेळणाऱ्या क्रीडापटूंच्या यादीत समावेश झाला याचा आनंद आहे . सराव , स्पर्धा यासाठी मला कामाच्या नियमित वेळेतून सवलत मिळते . कबड्डी हा आपला प्राचीन खेळ आहे . विविध राज्यांमध्ये विविध नावांनी खेळला जाणारा हा खेळ दुर्लक्षित राहिला . खेळाडू आणि संघटकांमध्ये व्यावसायिकता नसल्याने कबड्डीची प्रगती खुंटली होती . मात्र प्रो कबड्डीमुळे खेळाचा चेहरामोहराच बदलला आहे . प्रो कबड्डी लीगमुळे वेळेची आणि कामाची शिस्त अंगी बाणली . लोकांना खेळ समजू लागला . कबड्डीपटूंना पैसा मिळू लागला . कबड्डी खेळ निवडून कारकीर्द घडवता येऊ शकते , हा विश्वास नव्या खेळाडूंना मिळाला आहे . मी इतकी वर्षे खेळतो आहे , पण कोणी ओळखायचे नाही ; पण आता सार्वजनिक ठिकाणी गेले की चाहत्यांचा गराडा पडतो . छायाचित्र , सेल्फी , स्वाक्षऱ्यांसाठी मागणी होते . गावी गेलो की सत्कारसोहळे आयोजित होतात . आपल्या गावातला माणूस टीव्हीवर खेळताना दिसतो याचे त्यांना अप्रूप असते . प्रो कबड्डीने हा बदल घडवून आणला आहे . बंगळुरू बुल्स , तेलुगू टायटन्स आणि यंदा पाटणा पायरेट्स अशा तीन संघांचे प्रतिनिधित्व केले आहे . लीग पद्धतीत संघ लिलावात खेळाडूंना विकत घेतात . चढाईपटूला आकर्षण असते . मात्र पकडपटूही तितकेच महत्त्वाचे असतात . तीन संघांनी माझा ताफ्यात समावेश केला हा माझा सन्मान आहे . प्रत्येक संघाची रणनीती वेगळी असते . पाटणा संघ व्यवस्थापनाने कर्णधारपदाची जबाबदारी माझ्यावर सोपवली आहे . त्या भूमिकेला न्याय देण्याचा प्रयत्न असेल . पाटण्याने गेल्या हंगामात जेतेपदावर नाव कोरले होते . त्यानंतर संघ बदलला आहे , पण जेतेपद कायम राखू . रहस्य असे काहीच नाही . योगासने , प्राणायाम करतो . नियमितपणे धावतो . प्रो कबड्डीशी संलग्न झाल्यापासून व्यायामशाळेत व्यायाम करू लागलो आहे . काटेकोरपणे खातो . सुदृढ शरीर ही निसर्गाने दिलेली देणगी आहे . या शरीराचा आदर राखत त्याची काळजी घेतो .


तुम्हाला २०१३ मध्ये आलेला सुपरहिट विनोदी सिनेमा ‘फुकरे’ आठवतोय का ? आता या सिनेमाचा सिक्वल येत आहे . ‘फुकरे रिटर्न’चे चित्रिकरण संपल्यानंतर आता या सिनेमाचा पहिला पोस्टर नुकताच प्रदर्शित करण्यात आला . ८ डिसेंबरला प्रदर्शित होणाऱ्या या सिनेमात जुनीच स्टार कास्ट नव्याने पाहायला मिळणार आहे . मृगदीप सिंग लांबा दिग्दर्शित ‘फुकरे रिटर्न’मध्ये अली फजल , मनजोत सिंग , रिचा चड्ढा , वरुण शर्मा आणि पुलकित सम्राट यांची मुख्य भूमिका आहे . परत एकदा ही जुनी टीम नव्याने प्रेक्षकांचे मनोरंजन करायला सज्ज झाली आहे . ‘फुकरे’मध्ये रिचाने जास्त दरात व्याज घेऊन उधारी देणाऱ्या भोली पंजाबनची व्यक्तीरेखा साकारली होती . ‘फुकरे रिटर्न’मध्ये रिचा एका गँगस्टरची भूमिका साकारणार आहे . अनेकदा नावाजलेले कलाकार असतील तरच सिनेमा हिट होतो असे म्हटले जाते . पण ‘फुकरे’ या सिनेमात कोणताही मोठा चेहरा नसतानाही हा सिनेमा चांगलाच गाजला होता . हा सिनेमा प्रेक्षकांच्या पसंतीस पडला होता . फरहान अख्तर आणि रितेश सिधवानी यांच्या एक्सेल एण्टरटेनमेन्ट या बॅनर अंतर्गत बनलेल्या या सिनेमाने तिकीट बारीवर चांगली कमाई केली होती . आता ‘फुकरे रिटर्न’ लोकांना तेवढाच आवडतो की नाही हे पाहणे उत्सुकतेचे ठरणार आहे .


कर्करोग हा एक असा आजार आहे ज्यामध्ये ‘कपटीपणा’ आहे . ऑक्सफर्ड इंग्लिश डिक्शनरीप्रमाणे कपटी या शब्दाचा अर्थ “विश्वासघातक” असा लावलेला आहे , आणि तो लॅटिन भाषेतून आलेला आहे . ‘कपटी’ वैद्यकीय शब्द कपटी शब्द म्हणजे हळूहळू सुरू होणारा रोग आणि रुग्ण त्या रोगाचा आश्रय आहे याची त्यांना कल्पना नाही . वैद्यकीय तज्ज्ञांनी आपल्या ज्ञानाचा आणि संशोधनाचा योग्यप्रकारे वापर करत कर्करोग रुग्णांना मोठ्या प्रमाणावर बरे केले आहे , जे खरंच समाधानकारक आहे . या आजाराला मुळापासून संपुष्टात आणणे आणि यावर एकत्रितपणे प्रतिबंध करणे आहे . कर्करोगाची अनेक भिन्न लक्षणे आहेत . यातील काही सूक्ष्म तर काही गंभीर असतात . आपण या सूक्ष्म लक्षणांबाबत वेळीच जागरुक झालो तर योग्य वेळी उपचार मिळाल्याने पुढील अनेक समस्यांपासून आपण काही प्रमाणात वाचू शकतो . काही लक्षणे अतिशय सामान्य असतात . म्हणजेच काही बदल अस्पष्ट असतात जे कोणत्याही विशिष्ट कर्करोगाचे निर्धारण करण्यास मदत करत नाहीत . तरीही , त्यांची उपस्थिती डॉक्टरांना शारीरिक तपासणी आणि प्रयोगशाळेच्या चाचणीसाठी मदत करू शकते . तर काही लक्षणे अधिक नेमकी आणि एका विशिष्ट प्रकारच्या कर्करोगाकडे नेणारी असतात . ही खबरदारी घ्या – आपल्या आंत्रात किंवा मूत्राशयावरील सवयींमधे बदल होतो , बद्धकोष्ठासह अंतर कमी – सैल होणे , रक्त येणे – जखम ज्याद्वारे बरे होत नाही . – असामान्य रक्तस्त्राव किंवा स्त्राव – स्तब्ध किंवा इतरत्र स्तन किंवा गाठ तयार होणे – अपचन किंवा गिळताना त्रास होणे . – चामखीळ किंवा तीळ मध्ये बदल होणे – खोकला किंवा खळखळ आवाज येणे . या चाचण्या करायला हव्यात – स्त्रियांसाठी त्यांच्या स्तनांमध्ये झालेल्या बदलांची जाणीव असणे आवश्यक आहे . तपासणीद्वारे स्वतःच्या स्तनांमधील बदल किंवा त्वचेतील बदल शोधता येऊ शकतो जेणेकरुन पुढील मूल्यांकनासाठी उपयोगी पडेल . – ५५ वर्षांपेक्षा अधिक वयाच्या स्त्रियांना एक ते दोन वर्षांत स्तनांची मॅमोग्राफी करणे आवश्यक आहे . स्तन कर्करोगाची कौटुंबिक पार्श्वभूमी असणाऱ्या स्त्रियांना वयाच्या ५५ वर्षांपूर्वी स्क्रिनिंगची आवश्यकता आहे . – २१ वर्षाच्या वयोगटातील सर्व स्त्रियांना गर्भाशयाच्या ग्रीवाच्या कर्करोगाची चाचणी घ्यावी लागते . २१ ते २९ या वयोगटातील महिला दर ३ वर्षांनी पॅप चाचणी घेतात . अपवादात्मक पॅप परीक्षणाचा परिणाम झाल्यानंतर त्या आवश्यक नसल्यास ते एचपीव्ही साठी तपासले जाऊ नये . – ३० ते ६५ वयोगटातील महिलांनी दर पाच वर्षांनी एक पॅप चाचणी आणि एक एचपीव्ही चाचणी करणे आवश्यक आहे . परंतु दर ३ वर्षांनी केवळ एक पॅप चाचणी सुद्धा योग्य आहे . ज्या स्त्रियांना गर्भाशयाच्या आणि गर्भाशयात हिस्टेरेक्टोमी काढले आहे आणि त्यांना ग्रीव्हिक कर्करोग किंवा पूर्व कॅन्सरचा कोणतीही पार्श्वभूमी नाही अशाना स्क्रीनिंग टाळता येतात . – कोणतेही व्यसन आणि उच्च चरबीयुक्त आहारचे सेवन न करणारी किंवा आरोग्यपूर्ण जीवनशैली असणारी व्यक्ती कर्करोगाला प्रतिबंध करण्यावर उत्तम प्रभाव टाकते . डॉ . बोमन ढाबर , आँकॉलॉजिस्ट


मराठी रंगभूमीचे सुप्रसिद्ध दिवंगत लेखक आणि अभिनेते मधुकर तोरडमल यांची कन्या तृप्ती तोरडमल लवकरच एका चित्रपटातून मराठी सिनेसृष्टीत पदार्पण करत आहे . ‘सविता दामोदर परांजपे’ असे या चित्रपटाचे नाव असून , याची निर्मिती बॉलीवूड अभिनेता जॉन अब्राहम करत आहे . सत्यघटनेवर आधारित असलेल्या या चित्रपटाचे दिग्दर्शन स्वप्ना वाघमारे जोशी यांनी केले आहे . या चित्रपटातील ‘सविता’ या महत्वपूर्ण पात्राच्या भूमिकेतून तृप्ती लोकांसमोर येणार आहे . यापूर्वी , एका प्रसिध्द नाटकाद्वारे दिवंगत अभिनेत्री रिमा लागू यांनी हे पात्र लोकांसमोर सादर केले होते . त्यामुळे , चित्रपटाच्या पडद्यावर सविता साकारण्याचे मोठे आव्हान तृप्तीवर आहे . या भूमिकेबद्दल तृप्ती सांगते की , ‘हा सिनेमा करताना , मला माझे बाबा मधुकर तोरडमल यांचे नाव आणि रिमाजींनी एकेकाळी गाजवलेल्या या भूमिकेला जपायचे होते . माझ्या अभिनयातले वेगळेपण मला जपायचे होते . त्यासाठी मला स्वप्ना वाघमारे जोशी आणि जॉन अब्राहम यांचे मोठे पाठबळ मिळाले . त्यांनी प्रोत्साहन दिल्यामुळे मला हे पात्र साकारण सोपे गेले’ . Video : थिएटरमध्ये ‘झिंगाट’ डान्स ; ‘धडक’साठी प्रेक्षक पुन्हा झाले सैराट या चित्रपटासाठी तृप्तीने वास्तविक घटनेचा अभ्यास करत , आपल्या अभिनयात प्राण ओतण्याचा सर्वतोपरी प्रयत्न केला आहे . चित्रपटाच्या कथानकाची गरज ओळखून तिने तिच्या आवाजावर अनेक प्रयोग केले . त्यासाठी कोणत्याही तांत्रिक साधनाचा वापर न करता , रात्रंदिवस आपल्या आवाजात बदल करण्याचा तिने महिनाभर सराव केला . त्यापैकी एक आवाज तिने तिच्या बाबांना ऐकवला असता त्यांना तो आवडला . खऱ्या आयुष्यातील सविताचे निकटवर्तीय शेखर ताम्हाणे यांनादेखील तो आवाज ऐकवला असता , सविताचा आवाज अगदी असाच होता , अशी पोचपावती त्यांनी दिली . त्यांच्या या सकारात्मक उत्तराने माझ्या मेहनतीचे चीज झाले असल्याचे तृप्ती सांगते . रंगभूमीची योग्य जाण असलेल्या तृप्तीचा हा पहिलाच चित्रपट असून , तिच्या अभिनय कारकिर्दीला तो चारचाँद लावणारा ठरेल का , हे पाहणे औत्सुक्याचे ठरणार आहे .


व्यक्ती जर तणावाखाली असेल तर ती अल्कोहोल सेवन करण्याची शक्यता जास्त असते , असे एका नव्या अभ्यासात स्पष्ट झाले आहे . अल्कोहोलचे सेवन करण्याची इच्छा आणि त्यामागील मेंदूतील अभिक्रिया यांचा संबंध विज्ञानाला आजवर पूर्णपणे समजावून घेता आलेला नाही . या संदर्भात अमेरिकेतील पेनसिल्व्हानिया विद्यापीठातील संशोधक जॉन दानी यांच्या नेतृत्वाखालील शास्त्रज्ञांनी ताजे संशोधन केले . ब्रेन रिवार्ड सिस्टीम नावाने ओळखल्या जाणाऱ्या मेंदूतील अभिक्रियांमुळे तणावाखालील व्यक्ती अल्कोहोलचे सेवन करण्याची शक्यता असते , असे या संशोधनातून सिद्ध झाले . संशोधकांच्या या गटाने प्रयोगशाळेत उंदरांवर प्रयोग करून पाहिले असता ही बाब स्पष्ट झाली . तीच मानवासाठीही लागू होते . प्रयोगादरम्यान काही उंदरांना तणाव दिला नाही . तर काही उंदरांना एक तास तणावाखाली ठेवण्यात आले . जे उंदीर तणावाखाली होते त्यांनी सामान्य उंदरांपेक्षा अधिक अल्कोहोलचे सेवन केले . पंधरा तासांनी संशोधकांनी त्याची मात्रा तपासून पाहिली आणि फरक स्पष्ट झाला . तणाव ही प्रणाली खरे तर मानवाला सुरक्षित राहण्यासाठी मदत करण्यासाठी उत्क्रांत झाली होती . मात्र अमलीपदार्थ मानवी संवेदनांची फसवणूक करतात , असे संशोधकांनी सांगितले . या संशोधनाचा वापर करून मानवामध्ये पोस्ट ट्रॉमॅटिक स्ट्रेस डिसऑर्डर आणि तणावाशी संबंधित अन्य विकारांवर उपचार करता येणे शक्य आहे , असे जॉन दानी यांनी सांगितले . त्यांच्या या संशोधनाचे निष्कर्ष न्यूरॉन नावाच्या वैज्ञानिक नियतकालिकात प्रसिद्ध झाले आहेत . ( टीप : ‘आरोग्यवार्ता’मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘लोकसत्ता’चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


बुद्धिमत्तेशी संबंधित असलेली किमान पाचशे जनुके वैज्ञानिकांनी शोधून काढली असून यात दोन लाख चाळीस हजार व्यक्तींच्या जनुकातील फरकांचा अभ्यास करण्यात आला . ‘मॉलिक्युलर सायकिअॅट्री’ या नियतकालिकात हे संशोधन प्रसिद्ध झाले असून त्यात विविध प्रकारच्या लोकांच्या बुद्धिमत्तेत फरक का असतो याचाही उलगडा झाला आहे . अमेरिकेतील हार्वर्ड विद्यापीठ , ब्रिटनमधील एडिंबर्ग विद्यापीठ व साउथ हम्पटन विद्यापीठ यांच्या वैज्ञानिकांनी बुद्धिात्ता क्षमतेशी निगडित ५३८ जनुके शोधली असून त्यांना मानवी जनुकीय आराखडय़ात १८७ भाग हे बुद्धिमत्ता कौशल्याशी निगडित असल्याचे दिसून आले आहे . जी जनुके बुद्धिमत्तेशी संबंधित आहेत , त्यांचा इतर जैविक प्रक्रियांवरही परिणाम होत असतो . यातील काही जनुके दीर्घायुष्याशी निगडितही आहेत . जी जनुके कूटप्रश्न सोडवण्याच्या क्षमतेशी निगडित आहेत त्यांचा संबंध न्यूरॉन्समधील परस्पर संदेशवहनात असतो . एडिंबर्ग विद्यापीठाचे डेव्हिड हील यांनी सांगितले की , आमचा अभ्यास हा बुद्धिमत्तेशी निगडित अनेक जनुकांवर आधारित आहे . माणसाच्या बुध्दिमत्तेत फरक करणाऱ्या जैविक प्रक्रिया यातून शोधून काढता येतील . आजूबाजूच्या परिस्थितीचा जनुकांवर परिणाम होत असतो , त्यामुळे लोकांच्या बुद्धिमत्तेत फरक पडतो असे त्याचे सध्याचे उत्तर आहे , असे आयन डिअरी यांनी सांगितले . बुद्धिमत्तेवर जनुकांचा परिणाम जसा यात दिसून येतो तसेच बुद्धिमत्ता व इतर आरोग्य यांचाही संबंध असतो हे यातून स्पष्ट होत आहे .


पायातली वहाण आता केवळ गरजेपुरती राहिलेली नाही . ती फॅशन स्टेटमेंट तर आहेच , पण त्याबरोबरच त्यातला कम्फर्ट लक्षात घेऊन नवनवे ट्रेण्डही येताहेत . ‘ओम शांती ओम’मधील दीपिकाच्या ‘एक चुटकी सिंदूर की किमत तुम क्या जानो रमेशबाबू . . ’ या आवेशात बोलायचं झाल्यास , एक योग्य चप्पल सापडण्याचं महत्त्व मुलींच्या आयुष्यात काय असतं , हे एकदा त्यांना विचारून बघाच . मर्लिन मन्रोसुद्धा सांगते , योग्य शूज तरुणीला जग जिंकण्याचा आत्मविश्वास देतात . ‘पायात घालायची वहाण ती , तिचे किती नखरे असू शकतात ? ’ असा विचार येऊ शकतो कोणाच्याही मनात , पण ते इतकं सोप्पं नाही . एखादी चप्पल खरेदी करतानाच सगळ्यात मोठं दुखणं असतं , ‘आरामदायी , पायांना सुटसुटीत असलेली चप्पल ही दिसायला फारशी देखणी नसते आणि दिसायला देखणी आणि पाहताच क्षणी पसंत पडलेली चप्पल पायांसाठी अत्याचार असते . ’ खरंतर गमतीने असंही म्हणता येईल की एखाद्या माथेफिरू , खुनी महिलेकडून तिचा गुन्हा वदवून घ्यायचा असेल , तर इतर कोणत्याही दबावतंत्राआधी तिला जगातील सर्वात सुंदर पण चालायला तितक्याच कठीण शूजमध्ये पाच मिनिटं चालायला लावलं , तर काय बिशाद ती तोंड उघडणार नाही . अर्थात तरीही दुकानाच्या शोकेसमध्ये ठेवलेली प्रत्येक देखणी चप्पल स्त्रीला प्रेमात पाडणारच . ‘शूज जितके सुंदर , ट्रेण्डी तितके ते पायांसाठी त्रासदायक’ असं एक साधारण समीकरण ठरलेलं असतं . खरंतर शूजच्या सगळ्या प्रकारांमध्ये हिल्स सगळ्यात देखण्या . पण पायांना त्रास देण्यामध्येसुद्धा यांचा पहिला नंबर लागतो . आधीच लांब हिल्समध्ये तोल सांभाळण्यासाठी धडपडायचं आणि शूजच्या समोरच्या बाजूला अरुंद जागेमुळे शू बाइट , पाय दुखणं हेही ठरलेलं असतंच . तरीही हिल्सची लोकप्रियता तसूभरही कमी होत नाही . उलट दरवर्षी अधिकाधिक लांब हिल्स येत राहतात आणि स्त्रियांना भुरळ पाडत राहतात . यंदाचं वर्ष मात्र या परंपरेला थोडासा फाटा देणारं आहे . सध्या ट्रेण्ड आहे , आरामदायी शूजचा . ट्रेण्ड , फॅशन सांभाळताना पायांना कमीतकमी त्रास होईल , अशा प्रकारचे शूज तयार करण्याकडे डिझायनर्सचा कल आहे . मुळात हिल्ससारख्या शूजच्या प्रकारात पायांचा आकार नाजूक , कमनीय दाखविण्याचा प्रयत्न असतो . त्यामुळे या शूजना विशिष्ट आकार आणि निमुळतं वळण असतं . हिल्स नसलेली चप्पल घातली , की पाय पसरतो आणि पायाचा रुंद आकार जाणवतो . कम्फर्ट शूज वापरायला कितीही सोयीचे असले , तरी पाय काहीसे बेढब दिसत असल्याचं कारण पुढे करत , त्यांना नाकारलं जातं . पण सध्याच्या ट्रेण्डमध्ये नेमकं हेच टाळून पायाच्या आरामाला महत्त्व दिलं आहे . हे बदल करत असताना शूज ट्रेण्डीसुद्धा दिसतील याची काळजीही डिझायनर्सनी घेतली आहे . त्यासाठी काही महत्त्वाचे बदल शूजमध्ये केले आहेत . एक म्हणजे शूजमध्ये हिल्सची उंची शक्य तितकी कमी करण्यात आली आहे . शूज आकर्षक दिसण्यासाठी हिल्सना देखणं करायचा प्रयत्न केला जातो . दुसरं , शूजच्या पुढच्या बाजूचा आकार शक्यतो रुंद ठेवण्याचा प्रयत्न केला जातोय . हिल्समध्ये प्रामुख्याने पायाची बोटं कमीत कमी जागेत बसवली जातात , त्यामुळे पायाचं दुखणं वाढतं . कम्फर्ट शूजमध्ये नेमकं हेच टाळलं जातं . त्यासाठी स्ट्राप , लेसचा वापर केला आहे . फ्लॅटफॉर्म शूज फ्लॅट्स आणि प्लॅटफॉर्म या दोन शूजच्या प्रकारांना एकत्र करणारा हा शूजचा नवा प्रकार . फ्लॅट्स म्हणजे हिल्स नसलेली चप्पल आणि प्लॅटफॉर्म हिल्समध्ये टाचा आणि तळव्यांच्या पुढच्या बाजूला हिल्स असतात . या दोघांना एकत्र करत फ्लॅटफॉर्म हिल्समध्ये संपूर्ण शूजला एकसमान हिल्स असतात . त्यामुळे पारंपरिक हिल्समध्ये पायांना येणारा बाक इथे टाळता येतो आणि हिल्समध्ये अपेक्षित उंचीही मिळते . स्नीकर्स , हिल्स , सँडल , चप्पल , शूज अशा वेगवेगळ्या स्वरूपात हे शूज उपलब्ध आहेत . इतर हिल्सच्या तुलनेत प्रवासाच्या वेळीस हे हिल्स वापरायला सोयीचे असतात . फ्लॅटफॉर्म शूजचा समोरचा भाग शक्यतो रुंद असतो त्यामुळे एरवी पायाचे तळवे मोठे असल्याने हिल्स घालताना त्रास होणाऱ्यांनाही हे हिल्स सहज घालता येतात . स्टायलिश कीटन हिल्स हिल्स घालायचे नाहीत असं ठरविलं असेल तर पार्टी , कॉलेज अशा बऱ्याच ठिकाणी हिल्सना पर्याय शोधता येतात . पण कित्येक ऑफिसेसमध्ये फॉर्मल ड्रेसिंगचे ठरावीक नियम असतात . हिल्सही या नियमांचा एक भाग असतात . हिल्समुळे शरीरयष्टीला विशिष्ट वळण येतं , त्यामुळे फॉर्मल्समध्ये हिल्सना महत्त्व असतं . पण सततच्या तीन - चार इंच लांब हिल्सचा त्रास होत असेल , तर कीटन हिल्सचा पर्यायसुद्धा असतो . सध्या उंच हिल्सऐवजी एक किंवा दोन इंचाच्या कीटन हिल्सचा ट्रेण्ड आहे . तसेच आधी म्हटल्याप्रमाणे बोटांना आरामदायी ठरावेत , म्हणून या हिल्सचा समोरचा भाग रुंद आणि लांब असतो . त्यामुळे शूजमध्ये बोटांना पुरेशी जागा मिळतेच , पण बोटांच्या पुढे शूजचा आकार वाढवून त्याला निमुळतेपणा दिल्याने पाय बारीक आणि लांब दिसतात . स्पोर्टी स्नीकर्स शाळेसोबतच पाठ सोडलेल्या असंख्य गोष्टींपैकी एक म्हणजे स्नीकर्स . शाळेच्या गणवेशाचा महत्त्वाचा भाग असलेले स्नीकर्स मागच्या वर्षांपासून ट्रेण्डचा महत्त्वाचा भाग बनले आहेत . अगदी पांढऱ्या आणि काळ्या रंगाच्या पारंपरिक स्नीकर्सपासून ते िपट्रेड , कलर्ड , सिक्वेन्स लावलेले , सोनेरी , चंदेरी रंगाचे स्नीकर्स बाजारात पाहायला मिळतात . जीन्स , ट्राऊझर यांच्यासोबतच हे स्नीकर्स स्कर्ट , ड्रेससोबतसुद्धा सहज घालता येतात . या शूजना थोडासा उंचवटा देऊन हिल्सचा लुक देण्याचा प्रयत्नही केलेला दिसतो . बाजारातील ब्रँडेड शूजसोबतच घरच्या घरी स्वतः डिझाइन केलेल्या स्नीकर्सचीही सध्या क्रेझ आहे . त्यामुळे यूटय़ूबवर शोधल्यास स्केचपेन , रंग यांच्या मदतीने साध्या स्नीकर्सना देखणं रूप देण्याच्या विविध पद्धती तुम्हाला सापडतील . हिल्स विथ सॉक्स उन्हाळ्याचा हंगाम आता सुरू झालाय . या दिवसांमध्ये शूजची खरेदी करताना सगळ्यात महत्त्वाची बाब असते , ती शूज शक्य तितके झाकलेले असावेत . कारण एरवी स्ट्रॅप असलेले शूज कितीही आकर्षक आणि सुटसुटीत असले तरी उन्हाळ्यात तळव्यांचा उघडय़ा भागाचा सूर्याशी थेट संपर्क आल्याने काळे पडतात . त्यामुळे तुमच्या शूजच्या आकारानुसार सावळ्या आणि उजळ रंगात रंगलेले पट्टे पायावर दिसतात . हे टाळण्यासाठी बंद शूज उन्हाळ्यात शक्यतो वापरले जातात . पण कित्येकदा बंद हिल्स किंवा चपला मिळत नाहीत . अशा वेळी या शूजसोबत सॉक्स घालता येतात . पण बाजारात मिळणारे नेहमीचे सॉक्स हे चप्पल किंवा हिल्सवर उठून दिसत नाहीत . ही गरसोय टाळण्यासाठी हिल्स किंवा चप्पलसोबत सहज वापरता येतील असे देखणे सॉक्स सध्या बाजारात येत आहेत . लेस , नेटसारख्या आकर्षक कापडाचे किंवा विविध िपट्र्स असलेले हे सॉक्स एरवी दिवसा कॉलेज , ऑफिसला वापरता येतातच , पण पार्टीवेअर म्हणूनसुद्धा वापरता येऊ शकतात . यांच्यासोबतच सध्या गुडघा किंवा घोटय़ाच्या उंचीचे हिल्स किंवा चप्पलसुद्धा पाहायला मिळतात . पण मुंबईच्या उन्हाळ्यात दिवसभर हे शूज घालून फिरणं सोयीचं नसतं , त्यामुळे एखाद्या पार्टीमध्ये वेगळा लुक म्हणून हे शूज वापरायला हरकत नाही . कम्फर्ट स्लायडर्स चपलांचा हा प्रकार खरे तर काकूबाई प्रकारात मोडणारा मानलं जातं . अंगठा नसलेल्या या चपलांचा पुढचा भाग रुंद असतो , त्यामुळे पायांना सुटसुटीतपणा मिळतो . नव्वदीच्या दशकात स्लायडर्स मोठय़ा प्रमाणात वापरले जायचे . त्यानंतर त्यांचा वापर बाथरूम स्लिपर्स म्हणून होऊ लागला . सध्या वेगवेगळ्या खडय़ांनी सजविलेले , ब्राइट रंगाचे स्लायडर्स बाजारात पाहायला मिळत आहेत . या चप्पल्स दिवसा कॉलेज , ऑफिससाठी तर वापरता येऊ शकतातच , पण पार्टीवेअरमध्येही हिल्सना वेगळा पर्याय ठरू शकतील . response . lokprabha @ expressindia . com सौजन्य – लोकप्रभा


गेल्या काही दिवसांपासून देशभरात चर्चा आहे ती केवळ आणि केवळ सुपरस्टार रजनीकांत यांच्या कबाली चित्रपटाची . अखेर हा चित्रपट आज सर्वत्र प्रदर्शित झाला आहे . १५ जुलैपासून तिकीटांची विक्री करण्यात आलेल्या या चित्रपटाचे पहिल्या तीन दिवसांचे सर्व शो पूर्ण भरले आहेत . रजनीकांत यांच्या चाहत्यांची संख्याच इतकी आहे की आता तिकीटेसुद्धा कमी पडू लागली आहेत . चाहते कबालीच्या तिकीटाची मागणी धरून असतानाच चित्रपटगृहांचे मालक मात्र एका व्यक्तीच्या मागे लागले आहेत . ती व्यक्ती म्हणजे बीएमटीसीचे ७१ वर्षीय निवृत्त बस चालक पी राज बहादुर . रजनीकांत यांचा कबाली हा चित्रपट त्यांच्या कुटुंबाने आणि बहादुर यांनी आपल्या चित्रटपगृहात पाहावा अशी चित्रपटगृहांच्या मालकांची इच्छा आहे . रजनीकांत यांच्या कुटुंबाला चित्रपट पाहण्यासाठी आमंत्रीत करण्याचे वेड तर समजू शकतो . पण हे पी राज बहादुर कोण आहेत ? असा प्रश्न अनेकांना पडला असेल . दाक्षिणात्य चित्रपटांचा सुपरस्टार असा नावलौकिक असलेले रजनीकांत हे पूर्वी बस कनडक्टर होते हे सर्वांनाच माहित आहे . १९७० सालापासून तीन वर्षे ते ज्या बसमध्ये कनडक्टर म्हणून कार्यरत होते त्या बसचे बहादुर हे चालक होते . तेव्हापासून झालेली बहादुर आणि रजनीकांत यांची मैत्री तशीच कायम आहे . पी बहादुर यांनी एका इंग्रजी वृत्तापत्राला दिलेल्या मुलाखतीत म्हटले की , आम्ही ज्यावेळी एकत्र काम करत होते तेव्हा सकाळी ६ ते दुपारी २ दरम्यान श्रीनगर ते केम्पेगोवाडा दरम्यान बसच्या आठ फे - या मारायचो . दरम्यान , कनडक्टर म्हणून काम करत असतानाच तो नाटकांमध्येही अप्रतिम काम करत होता . त्याची अभिनयक्षमता पाहून मी त्याला अभिनयाचे अधिक चांगले धडे घेण्यासाठी उद्युक्त केले . आगामी कबाली पाहण्याविषयी विचारले असता हा चित्रपट कोणत्या चित्रपटगृहात पाहणार हे अद्याप ठरवले नसल्याचे ते म्हणाले . चित्रपटगृहांचे मालक मी त्यांच्या इथे येऊन हा चित्रपट पाहावा म्हणून मागे लागले आहेत . त्यांचे म्हणणे आहे की मी जर त्यांच्या चित्रपटगृहात कबाली पाहिला तर खुद्द रजनीकांतच तेथे आल्याचे त्यांना वाटेल . मला पहिल्याच दिवशी जाऊन हा चित्रपट पाहायचाय आणि चित्रपटाबाबतचे माझे मत रजनीकांतला फोन करून कळावयचे आहे . तो प्रत्येक चित्रपटानंतर माझी प्रतिक्रिया जाणून घेण्यासाठी व्याकूळ असतो , असेही बहादूर म्हणाले .


गेले साडे तीन महिने बिग बॉस १० च्या घरात स्पर्धकांमध्ये चुरशीची लढाई पाहायला मिळाली . इंडिया वाले आणि सेलिब्रिटी स्पर्धकांमध्ये अखेर कॉमन मॅनमधून आलेल्या मनवीर गुर्जरने बाजी मारली . बिग बॉस १०च्या विजयाची ट्रॉफी मनवीरला मिळाली आहे . मनवीरने सेलिब्रिटी स्पर्धक बानी जेला सर्वाधिक मते मिळवून हरविले . या शोमध्ये मनवीरची लोकप्रियता हळूहळू वरच्या पातळीला जाऊन पोहचली . सामान्य जनतेतून आलेला हा ‘मुंडा’ रातोरात सेलिब्रिटी बनला . त्याने अनेकांची मने तर जिंकलीच पण त्याने शोमध्ये मानही मिळवला . शीघ्र कोपी असलेला हा ‘गाव का छोरा’ सलमान खानच्या रिअॅलिटी शोचा विजेता बनेल असा कोणी विचारही केला नव्हता . मनवीर हा बिग बॉसच्या घरातील असा स्पर्धक होता जो त्याच्या मित्रांना जवळ ठेवायचाच पण त्याच्या शत्रूंना त्याहूनही जास्त जवळ ठेवत असे . स्वामी ओम सारख्या व्यक्तिंना तो सहनशीलतेने आणि शांतपणे हाताळायचा . पण , अगदी समजूतदारपणे बिग बॉसमधील त्याच्या सहस्पर्धकांना हाताळणा - या मनवीरला एकदा त्याचा राग अनावर झाला . बिग बॉस १० चे विजेतेपद पटकाविल्यानंतर मनवीरने हिंदुस्तान टाइम्सला मुलाखत दिली . या मुलाखतीत त्याने बिग बॉसच्या महाअंतिम सोहळ्यासाठी त्याच्यात करण्यात आलेल्या बदलाविषयी सांगितले . बिग बॉस निर्मात्यांनी फायनलमध्ये पोहचलेल्या चारही स्पर्धकांचा मेकओव्हर केला . याविषयी सांगताना मनवीर म्हणाला की , काही दिवसांपूर्वी ग्रुमींग सेशन ठेवण्यात आले होते . तेव्हा स्टाइलिस्टने मला काहीही न विचारता माझे केस आणि दाढी कापली . मला तेव्हा इतका संताप आला होता . जर ते स्टाइलिस्ट बिग बॉसच्या घराबाहेर भेटले तर मी नक्कीच धडा शिकवेन , असा माझ्या मनात विचार आला होता . पण , हा शो कडून घेण्यात आलेला निर्णय असल्याने मी काहीच बोललो नाही . आता मी माझ्या घरी गेल्यावर पुन्हा दाढी वाढवेन आणि मला हवा तसा लूक ठेवेन . मनवीर बिग बॉसमध्ये आलेला तेव्हा त्याची दाढी मोठी होती . मात्र , मेकओव्हरमध्ये त्याची बरीच ट्रीम करण्यात आली . मनवीर गुर्जर कोण आहे ? मनोज कुमार बैसोया म्हणजेच मनवीर गुर्जर हा दुग्ध व्यावसायिक आहे . नाकाच्या शेंड्यावर राग असणारा हा ‘देसी मुंडा’ ‘बिग बॉस’च्या घरात प्रवेश करणाऱ्या स्पर्धकांच्या शर्यतीत सर्वापेक्षा वरचढ ठरला . मनवीर मुळचा नोएडाचा आहे . गुर्जर समाजसुधारणेसाठीच्या कामात हातभार लावणाऱ्यांमध्ये मनवीरचे नाव घेतले जाते . नोएडामध्ये तो अनेक सभा आणि मोर्चांमध्ये सक्रिय असतो . समाजहिताची कामे करण्याव्यतिरिक्त मनवीर त्याचा व्यवसाय आणि त्याच्या नावे असणारी एक डेअरी चालवतो . जनमताच्या आधारावर अखेर सामान्य वर्गवारीतून बिग बॉसच्या घरात वर्णी लागलेल्या मनवीर गुर्जर अंतिम फेरीत प्रवेश करणारा पहिला स्पर्धक ठरला होता . १६ आक्टोबर पासून सुरु झालेल्या बिग बॉस या रिअॅलिटी शोमध्ये सेलिब्रिटी आणि सामान्य व्यक्ती अशा दोन वर्गवारीतून स्पर्धक सहभागी झाले होते . सेलिब्रेटीसारखी सामान्य स्पर्धकालाही लोकप्रियता मिळू शकते हे मनवीरने शेवटच्या टप्प्यात दाखवून दिले .


उमेश कामत आणि स्पृहा जोशीने गाजवलेल्या ' डोण्ट वरी बी हॅप्पी ' या नाटकातील प्रणोतीची जागा कोणती अभिनेत्री घेणार ? हि बऱ्याच दिवसांपासून लागलेली उत्कंठा आता संपली आहे . कारण , नाट्यरसिकांकडून अनेक तर्कवितर्क केल्या जाणाऱ्या या भूमिकेसाठी , महाराष्ट्राची लाडकी अभिनेत्री स्वानंदी टिकेकरचे नाव आता निश्चित झाले आहे . विलेपार्ले येथील दिनानाथ नाट्यगृहात नुकत्याच पार पडलेल्या या नाटकाच्या 275 व्या प्रयोगानंतर उमेश - स्पृहाद्वारे करण्यात आलेल्या फेसबुक लाईव्हमधून स्वानंदीच्या नावाची अधिकृत घोषणा करण्यात आली . त्यामुळे आगामी काळात या नाटकामधून स्पृहाऐवजी स्वानंदी उमेशबरोबर रंगभूमी शेअर करताना दिसून येणार आहे . चांगलं बुकिंग घेत असलेल्या खूप कमी मराठी नाटकांमधील एक असणाऱ्या या नाटकातील नव्या प्रणोतीबद्दल बोलताना स्पृहाने अशी माहिती दिली कि , ' या नाटकाचा आज झालेला 275 वा प्रयोग माझा शेवटचा प्रयोग असून , यापुढे स्वानंदी टिकेकर माझी भूमिका करताना तुम्हाला दिसेल . माझ्या काही प्रोफेशनल कमिंट्समेंटमुळे मला हे नाटक सोडावं लागतंय . पण , हे नाटक आजच्या काळाच महत्वाचं नाटक आहे . या नाटकाचा विषय खूप महत्वाचा असल्यामुळे , माझ्या नसण्याने एक चांगला विषय बंद होणं योग्य नाही . त्यामुळे या नाटकाच्या पुढील प्रवासात माझ्या जागेवर स्वानंदी टिकेकर हा नवा चेहरा तुमच्यासमोर येणार आहे . माझ्या भूमिकेवर जसे भरभरून प्रेम केले अगदी तसेच प्रेम तुम्ही स्वानंदीवर देखील कराल अशी मी आशा करते ' . ' डोण्ट वरी बी हॅप्पी ' नाटकातील या महत्वपूर्ण बदलाबद्दल सांगताना , स्पृहा एक मेहनती अभिनेत्री असून , तिच्यासोबतचा पार केलेला या नाटकाचा दीर्घ प्रवास माझ्यासाठी अविस्मरणीय असल्याचे उमेश सांगतो . तसेच प्रणोतीच्या भूमिकेत दिसणाऱ्या स्वानंदीबद्दल बोलताना , स्वानंदी हुशार आणि कुशल अभिनेत्री असून , तिच्यासोबत काम करायला आपण खूप उत्सुक असल्याचे त्याने सांगितले . पती - पत्नीचं नातं आणि जगण्यातला स्ट्रेस यावर भाष्य करणाऱ्या ' डोण्ट वरी बी हॅप्पी ' या नाटकाने मराठी रंगभूमीवर यशस्वी कामगिरी केली आहे . सोनल प्रॉडक्शन्सच्या नंदू कदम निर्मित , मिहीर राजदा लिखित आणि अद्वैत दादरकर दिग्दर्शित या नाटकातील उमेश - स्पृहाची जोडीदेखील प्रेक्षकांमध्ये हिट ठरली होती . त्यामुळे ' स्पृहाने गाजवलेल्या या भूमिकेला योग्य न्याय देण्याचे आव्हान माझ्यावर आहे . एका गाजलेल्या भूमिकेला कोणत्याही प्रकारचा तडा न लागू देता , त्या भूमिकेत समरसून जाण्याचे काम मला करायचे आहे . त्यासाठी मी विशेष मेहनत घेणार असून , नाटकाच्या पुढील प्रवासात या नव्या प्रणोतीला पाहण्यासाठी प्रेक्षक पुन्हा येतील , याचा मी प्रयत्न करेल ' , असे स्वानंदीने सांगितले . ' दिल दोस्ती दुनियादारी ' या मालिकेच्या पहिल्या आणि दुस - या भागातून लोकांच्या घराघरात पोहोचलेल्या स्वानंदीने यापूर्वीच आपल्या अभिनय कौशल्याद्वारे स्वतःचा खास प्रेक्षकवर्ग निर्माण केला आहे . शिवाय सुमित राघवनसोबत ' 103 ' या नाटकाद्वारे तिने रंगभूमीदेखील गाजवली असल्याकारणामुळे , स्वानंदी नाट्यरसिकांना आपल्या अभिनयाद्वारे ' डोण्ट वरी बी हॅप्पी ' ठेवण्यास नक्कीच यश मिळवेल अशी आशा आहे . आपण एका क्लिकवर ताजे अपडेट्स आपल्या मोबाईलमध्येही मिळवू शकता .